open-index/open-wikipedia-markdown huggingface dataset:
元清閣

**元清閣**（；）係香港一間供奉黃大仙嘅道教廟宇，喺九龍青山道嘅新圍村，地址為九龍蘇屋一段嘅呈祥道6449號地段，佔地面積約2公頃，分成高低兩組嘅建築群。南面隔離係供奉觀世音菩薩同孫悟空嘅紫陽洞。

## 史
喺香港日治時期，住喺九龍西部嘅市民前去嗇色園拜神嗰時，成日受到日軍凌辱。當時，潮州商人周亮星先生得知居民嘅苦況，就專程喺1942年4月15號（星期二）到嗇色園禮請黃大仙傳聖土瓜灣北帝街23號二樓，道壇起初名叫『駐憇亭』。法壇之後喺1942年8月22號（星期六）搬去九龍聯合道38號三樓，1942年9月25號（星期五）改名叫「黃大仙元清閣」，更定喺農曆十月初十日為成立日。跟住黃大仙屢降乩示，指示當屆理事向青山道搵地起閣，之後得到潮商陳創穆先生捐地，就喺九龍青山道嘅新圍村現址起咗香港另一間供奉黃大仙嘅道觀。而家嘅建築物係喺1955年春季起好，同年4月24號（農曆閏三月初三日，星期日）舉行開光大典。

## 設置
* 大門
** 橫匾：「黃大仙祠」
** 對聯：「金生麗水乾卜留聖跡；華光普照坤造別洞天。」
* 主殿供奉道教嘅黃大仙像、「王章」像、「張禹」像。
* 戶外有蓋食堂：喺農曆初一、十五同農曆8月23號嘅「黃大仙寶誕」，設有免費素食招待前嚟觀光嘅人士。
* 龜池：似新加坡嘅龜嶼嘅「大伯公廟」噉嘅池塘，中間亦有一隻石龜，背脊上面有一條眼鏡蛇。石碑：善因褔果。
* 辦事處、義診部、扶乩房、善信休憩處、盥洗室。

## 相

File:Yuenchingkwok.JPG|thumb|250px|黃大仙元清閣嘅山門：黃大仙祠
File:Yuenchingkwokpound.JPG|thumb|250px|黃大仙元清閣嘅風水池塘
File:Wong Tai Sin Altar at Yuen Ching Kwok Ching Cheung Road Hong Kong.JPG |thumb|250px|香港，呈祥道，元清閣，主祈：黃大仙祭臺
File:Wong Cheung Altar at Yuen Ching Kwok Ching Cheung Road Hong Kong.JPG |thumb|250px|香港，呈祥道，元清閣，王章祭臺
File:Cheung Yu Altar at Yuen Ching Kwok Ching Cheung Road Hong Kong.JPG |thumb|250px|香港，呈祥道，元清閣，張禹祭臺


## 出面網頁
* 黃大仙元清閣官方網站（中文）。
朝陽

**朝陽**可以係：

-----------------------------------
*朝陽市，遼寧嘅地級市
*朝陽縣，朝陽市轄下嘅縣
*朝陽區，多處
*朝陽鄉，多處
*朝陽鎮，多處
*朝陽街道，多處
*朝陽村，多處
*朝陽機場，朝陽市嘅機場
*朝陽科技大學，臺灣臺中嘅私立大學
*朝陽路，多處
*朝陽翼龍科，翼龍目嘅恐龍科
*朝陽龍屬，角龍下目嘅恐龍
*朝陽翼龍，恐龍品種
*朝陽茶葉公園，臺灣臺北嘅茶葉主題公園
*朝陽公園站，北京朝陽區嘅地鐵14號綫車站
*朝陽門站，多處

-----------------------------------
*朝陽 (日本)，日本長野市東北部嘅地域
**朝陽站 (日本)，喺日本朝陽嘅車站
*赤澤朝陽嘅簡稱，係創價學會嘅專門會社
*朝陽丸，日本江戶幕府嘅軍艦
*朝陽洞，韓國嘅洞，多處
*朝陽初等學校，多處
*朝陽社，越南清化靜嘉嘅社
朝陽村

**朝陽村**（朝讀瞧，）係中國村名，可以係：
*吉林省吉林市蛟河嘅村，請睇《新站鎮》
*臺灣
**雲林嘅村，請睇《古坑鄉》
**苗栗嘅村，有兩條
***請睇《造橋鄉》
***請睇《銅鑼鄉》
*福建南平武夷山嘅村，請睇《星村鎮》
*貴州貴陽南明區嘅村，請睇《後巢鄉》
廣州機務段

**廣州機務段**係廣鐵集團屬下嘅機務段，喺廣州市越秀區站西路機務段大街。

佢仲可以係：
* 機務段 (社區)：廣鐵集團嘅工人宿舍區，喺廣州市越秀區，廣州機務段東邊隔籬。
粉紙扇

**粉紙扇**（；學名：**'），香港又嗌**粉葉金花'''（），係茜草科玉葉金花屬嘅半常綠半落葉灌木，喺亞洲同非洲嘅熱帶地區先至搵到。

佢啲花好多時畀人睇。

## 連出去
* 粉葉金花 Mussaenda hybrida cv. Alicia Hort. The Green Touch 香港常見樹木園藝生活
* 來自熱帶的粉葉金花 每日頭條
* 粉葉金花 認識植物

類:玉葉金花屬
類:半常綠半落葉植物
類:灌木
類:花卉
進園

**進園**（）係中國廣東廣州嘅民國建築，位置喺越秀區寺貝通津19號。

佢亦係東山洋樓一特色建築，而家屬廣州市歷史建築。

## 註

類:廣州民國建築
侯煥玲

**侯煥玲**（；；）係香港女演員，1989年出道，拍過《小小小警察》、《喋血雙雄》、《審死官》、《嚦咕嚦咕新年財》、《我左眼見到鬼》、《神經俠侶》、同《六樓后座》等嘅戲。佢因成日喺周星馳主演嘅電影入面出境而俾觀眾叫做「星爺御用阿婆」。

2018年2月19號，佢喺香港東華三院黃大仙醫院過身，終年95歲。

## 攷
* 
* 「周星馳御用阿婆」 96歲睡夢中辭世 蘋果日報

煥玲
類:香港女演員
三色菫

**三色菫**（；學名：**'），又叫**蝴蝶花'''（）或，係菫菜科菫菜屬嘅一年生或短期長年生草本植物，原產北歐，而家喺全球好多地方都搵到。

## 樣
梗高1～4dm，成樖嘢光滑，地上莖較粗。葉似橢圓或披針噉，有長柄；托葉大兼羽狀深裂，長1～4cm。花大，直徑約35～60mm，色多數係黃、白、紫三種，亦有時出現橙、紅兩種；有3嚿花瓣；萼片綠，似橢圓。果屬蒴果，橢圓，冇毛，長8～12mm。

## 用途
佢啲花成日畀人睇，一般攞嚟做花壇、綠籬植物同盆景植物。花可以提取香精，草亦可以做藥。

## 文化
蝴蝶花喺波蘭同冰島屬國花。喺意大利，成日將佢嘅花語定做「掛住我」或「沉思」噉解，但亦有人定佢做「白日夢」。

## 相

## 連出去
* 三色菫, Sansejin 藥用植物圖像數據庫 (香港浸會大學中醫藥學院) 
* 三色菫 中醫世家
* 三色菫的花語是什麼？三色菫的傳說是什麼？ 花禮網

類:菫菜屬
類:草本植物
類:花卉
類:香草
類:藥用植物
類:綠籬植物
南涌

**南涌**（）係香港新界北區一個地方，喺鹿頸嘅西面，即係沙頭角海西南岸嘅隔離，係香港著名嘅釣魚地點，另一方面，南涌係衛奕信徑嘅終點，亦係南涌郊遊徑嘅起點。

南涌有屏南石澗同屏嘉石澗兩大石澗，當中有唔同大細但又互通嘅壺穴，最大嘅壺穴直徑達1.5米。溪澗流下匯聚到南涌河，河水挾帶住沙泥漫流，形成咗泛濫平原。

## 原居民鄉村
南涌有楊屋、鄭屋、羅屋、李屋同張屋，係客家五姓氏嘅原居民，祖籍全部都係嘉應五華。山上嘅老農田村曾經係羅氏所居，後來喺20世紀初全村搬咗去南涌村嘅現址。以前南涌居民多數以耕田為生，後來轉往向外搵食，農田就荒棄咗，近年改做漁塘畀遊客消閒垂釣。

## 相

File:HK_NamChungYeungUk.JPG|楊屋
File:HK_NamChengYeungUk.JPG|鄭屋
File:HK_NamChungLeiUk.JPG|李屋
File:HK_NamChungCheungUk.JPG|張屋


## 出面網頁
南涌:http://www.oasistrek.com/nam_chung.php

類:北區 (香港)
類:客家
南海漁村

**南海漁村**（；）係中國廣東廣州嘅餐飲連鎖企業，1986年由徐峯一手創立，總部位置喺越秀區沿江中路298號嘅江灣新城C座19樓。佢搞酒樓食肆為主。

佢既係中國大陸嘅餐飲百強企業之一，又係廣州市人民政府評選嘅「廣州總部企業」。

## 出面網頁
* 

類:廣州公司
酒私風雲 (第二季)

HBO嘅電視劇《酒私風雲》（*Boardwalk Empire*）**第二季**喺2011年9月25號首播， 2011年12月11號完結，總共有12集。劇集由提倫斯維達創作，改編納爾遜莊臣嘅書《Boardwalk Empire: The Birth, High Times and Corruption of Atlantic City》。故事設定喺禁酒時期嘅新澤西州大西洋城。由史提夫布斯美飾演Enoch "Nucky" Thompson（原型係真實歷史嘅），佢係喺1920年代同1930年代嘅禁酒令期間躍升成為掌控大西洋城嘅政治人物。第二季內容發生喺1921年2月至8月之間。

## 集數
亞洲沙示

**亞洲沙示**（；）係香雪亞洲飲料出嘅碳酸飲料，亦係廣州地區一品牌飲料。

支嘢喺1949年開始生產，初期推出嗰時用繩掛喺舖頭面好高嘅地方賣。1970年代，由於廣州街頭好㷫聽收音機廣播，所以「有我咁好氣，冇我咁長氣。有我咁長氣，冇我咁好味！」呢句廣告口號開始傳到周街都係。1980年代成日用佢嚟請人客食飯。

1992年，因工廠同百事可樂一齊合作，令沙示喺市面上消失咗好耐，直到2002年先至收返兼成立亞洲汽水工廠。2009年5月因香雪製藥正式接手亞洲汽水而實施品牌戰略，重新搞返出沙示出嚟。而全新嘅亞洲沙示汽水喺2011年1月先至重新上市。

## 口號
喺廣州街頭，以下呢啲同佢有關嘅廣告口號係好多人都知：
*（1970年代）有我咁好氣，冇我咁長氣。有我咁長氣，冇我咁好味！
*（2009）咁長氣，咁夠味。
*（2011）終於搵返呢種感覺

## 註同攷
;註

;攷
* 前百事高管出任新帅 广州最老汽水厂能否重振雄风 china.com
* 老广东人记忆中的汽水——“亚洲汽水，够气够味”
* 電台告白話當年（下） 世界新聞網 - WorldJournal.

類:汽水
三疊潭

**三叠潭**（）係香港一個湖泊，亦係所在山谷嘅地名，喺新界荃灣區千佛山麓，隔離老圍，係香港一個佛教同道教寺院廟宇集中地，亦係郊遊同宗教嘅勝地。

三疊潭原本係一條可分為三層水潭嘅溪澗，源頭來自大帽山：
* 最低嗰層嘅水潭僅可以游水同跳水。
* 中間嗰層嘅水潭相對較長，而且深。
* 最高嗰層嘅水潭可分成兩個：
** 前潭長而且深，重有瀑布，可跳水同往來游水。
** 後潭喺瀑布下面，水流急速，而且陰深，唔適宜玩水。

但係因為遊人太多，水質受到污染，而家嘅三疊潭已經唔適合玩水同游水。

## 睇埋
* 東普陀講寺
* 圓玄學院

## 出面網頁
*三疊潭
酒私風雲 (第三季)

HBO嘅電視劇《酒私風雲》（*Boardwalk Empire*）**第三季**喺2012年9月16號首播，2012年12月2號完結，總共有12集。劇集由提倫斯維達創作，改編納爾遜莊臣嘅書《Boardwalk Empire: The Birth, High Times and Corruption of Atlantic City》。故事設定喺禁酒時期嘅新澤西州大西洋城。由史提夫布斯美飾演Enoch "Nucky" Thompson（原型係真實歷史嘅），佢係喺1920年代同1930年代嘅禁酒令期間躍升成為掌控大西洋城嘅政治人物。第三季內容發生喺第二季嘅16個月後，喺1922年嘅元旦前夕開始，1923年6月結束。

## 集數
積赫斯頓

**積赫斯頓**（**Jack Huston**，出生名**Jack Alexander Huston**，）係一位英國演員。佢比較出名喺HBO嘅電視劇集《酒私風雲》裏面飾演。佢喺2013年電影《騙海豪情》中演出配角，同埋喺2016年歷史電影《賓虛》飾演片名主角。

## 出面網頁

* 
* 
* 
* 

類:英國男演員
編寫美好時光

《**編寫美好時光**》（***Their Finest***）係一部2016年嘅英國戰爭喜劇電影，由朗舒菲執導，改編嘅2009年小說《*Their Finest Hour and a Half*》。主演係Gemma Arterton、Sam Claflin、標尼菲、積赫斯頓。

## 演員
* Gemma Arterton 飾 Catrin Cole
* Sam Claflin 飾 Tom Buckley
* 積赫斯頓 飾 Ellis Cole
* Helen McCrory 飾 Sophie Smith
* 標尼菲 飾 Ambrose Hilliard同Uncle Frank
尸羅精舍

**尸羅精舍**（）係香港新界屯門青山村嘅佛寺，近住香港專業教育學院屯門分校，屋苑好似山景村、龍門居，同千年古剎青山禪院，係香港現存佛教老道場之一，亦係少有嘅律宗淨土淨修道場。

## 簡介
尸羅精舍係一間傳統漢傳大乘佛教全男眾嘅寺院，喺1949年創立，開山祖師係體敬老和尚，法脈臨濟，宗派屬南山律宗同淨土宗。

宗風係「稽首禮諸佛及法比丘僧，今演毗尼法，令正法久住」。一眾比丘必須一律遵守戒律明文規定嘅開遮持犯，例如搭衣持缽、過中不食、結解大界同淨地，每半月說戒，如法懺悔，平時打板集眾作羯磨法，每年結夏安居並自恣，唔留女眾住宿，唔攀緣，唔做生意，唔接經懺佛事。

## 住持一覽
*體敬老和尚（第一任）
*聖覺法師（第二任）
*聖保法師（第三任）
*聖念法師（第四任）
*聖照老和尚（第五任）
*果禮法師（第六任）
*果信法師（第七任）
*果禮法師（第八任）
*果盛法師（代理）
*年代久遠，以上第幾任只供參考

## 殿堂
*大雄寶殿
*體敬大師紀念堂
*慈舟律師舍利塔
*體敬大師舍利塔
*藏經樓
*報恩堂
*五觀堂
*客堂

## 出面網頁
*https://m.facebook.com/silavihara/?refid=52&__tn__=%7E%7E-R
*
*
土豬

**土豬**（***Orycteropus afer***）係管齒目土豬科土豬屬唯一物種，亦係種活化石，只係喺撒哈拉沙漠以南嘅非洲出現。
墨西哥菝葜

（注意葜字讀「揭」；學名：**）係菝葜科牛尾菜屬嘅長年生草本攀援植物，原產中美洲熱帶地區。

## 用途
佢自古以嚟成日俾人睇成生藥同中藥，有祛風、利尿、發汗、淨血同解毒嘅功效。喺墨西哥當地成日俾人睇成消熱解暑嘅自然草本汁；喺印度淡米爾納德邦成日腌制佢撈埋飯一齊食；亦可以整成汽水都得。

## 攷

## 連出去
*Sarsaparilla Root and Herb Information
*Whatever happened to the soft drink sarsaparilla? Cecil Adams, 1977

類:牛尾菜屬
類:草本植物
類:藤木
類:藥用植物
類:糧食
慧泉寺

**慧泉寺**（英文：Wai Chuen Monastery），原本叫**慧泉覺苑**，喺香港新界沙田排頭村98號。20世紀50年代由靜善尼姑創辦嘅佛教機構，1975年由果賢法師做住持嘅時候，至改用而家個名。大門對聯：「慧觀第一義，泉照不二門。」、「看破放下自在，敬師重法實收。」

## 相

File:Gate 1 of Wai Chuen Monastery Hong Kong.JPG|慧泉寺嘅後門
File:Wai Chuen Monastery (Hong Kong).jpg|慧泉寺前嘅溪流


## 出面網頁
* 慧泉寺官方網頁
汀秤仔

**汀秤仔**（；學名：**'），[[東莞]]又嗌**假秤星**（）、[[梧州]]又嗌**相星根'''（），係冬青科冬青屬嘅落葉灌木，喺中國東南丘陵、菲律賓呂宋島同日本沖繩群島一帶先至搵到。

## 用途
佢嘅根同葉都可以做藥，有清熱解毒同活血生津嘅功效，可以做廿四味嘅原料。喺廣州流行嘅亞洲沙示汽水就係用佢嘅提取物做原料。

## 攷

## 連出去
* 燈稱花 認識植物
* 梅葉冬青, Meiyedongqing (香港浸會大學中醫藥學院) 

類:冬青屬
類:落葉植物
類:灌木
類:藥用植物
弘法精舍

**弘法精舍**，全名叫**東蓮覺苑 弘法精舍**（英文：Tung Lin Kok Yuen Wang Fat Ching She），喺香港荃灣青山公路九咪半發業里八號，喺1939年創建，曾經係聚集同培育佛教僧侣嘅地方。

## 簡介
最初呢間精舍係黃杰雲買入畀佢嘅三夫人王璧娥女士用嚟靜修。後來王璧娥移民去美國，而為咗延續前人初發嘅心，於是就將精舍送畀東蓮覺苑。二次大戰之後，倓虛法師開辦「華南學佛院」，學僧有暢懷法師同永惺法師等。1967年至1997年間，借咗畀香港僧伽聯合會佛教能仁書院、香港佛教書院作為校舍。喺1998至2004年其間租畀台灣佛光山，用香港佛教學院名義開辦佛學班，喺2004年至2008年間，香港大學正式租用精舍用作香港大學佛學研究中心之用。為咗令佛法能夠利用電子網絡嘅途徑作迅速傳播，東蓮覺苑投入資源建設，由於動員太多，已喺2008年9月1號收返作為佛門網站嘅基地，並且延續弘法精舍辦教育、弘揚佛法嘅精神，使到大眾有機會接觸佛法。

## 網上電台
CHANNEL B - 錄音室設喺荃灣弘法精舍裏面，CHANNEL B 提供唔同類型嘅節目，除咗有法師主持節目之外，重有九十後嘅青年主持。

現有節目：
*
*
*
*

## 出面網頁
*弘法精舍網站
*弘法精舍活動相片
*佛門網站
*CHANNEL B（網上電台）
提倫斯維達

**提倫斯維達**（，全名，）係一名美國電視劇集同電影嘅編劇同監製。佢係HBO劇集《酒私風雲》（2010年–2014年）嘅創作人、編劇。喺做《酒私風雲》之前，維達曾經係HBO劇集《人在江湖》第二至六季（2000年–2007年）嘅編劇。2013年，佢幫馬田史高西斯嘅電影《華爾街狼人》寫劇本，得到提名奧斯卡最佳改編劇本獎。佢都係另外一部HBO劇集《黑膠時代》（2016年）嘅共同創作人、編劇。佢同一齊創作咗Paramount+犯罪劇集《塔爾薩之王》。

## 參考


## 出面網頁

* 
* 

類:美國編劇
紫陽洞佛堂

**紫陽洞佛堂**（英文：Chi Yeung Tung Fat Tong）係香港一間供奉觀世音菩薩同孫悟空嘅佛教廟宇，喺九龍蘇屋一段嘅呈祥道地段，北面隔離係元清閣。佢本來係一處冇登記嘅違章建築物，喺2004年2月，規劃署諮詢過有關部門之後，確定保存呢座歷史道觀，並建議將佢由「綠化地帶」改成「政府、機構或社區」，以限制呢間佛堂可能進行嘅發展，需要以現有建築物嘅形式同高度，從而使佢受到政府嘅管制

## 史
卓祖印先生喺1952年同同族親友喺長沙灣呈祥道以北嘅地段籌建用木結構嘅「紫陽洞」佛堂，供奉：主祀觀世音菩薩，副祀孫悟空同開山伯公。並喺1976年同1979年先後集資重建。2010年農曆正月申請成為宗教非牟利機構：「紫陽洞佛堂有限公司」，跟住辦理申請「[宗教慈善團體」。

== 建築 ==
* 山門
** 橫匾：「紫陽洞觀音大士佛祖」
** 對聯：「紫竹林中觀世音；陽蓮寶座慈悲佛。
* 主殿供奉[觀世音菩薩像同孫悟空像。
** 大門對聯：「紫氣普天彌海國，陽恩大地奠南邦。」
** 內柱對聯：「慈航廣渡黎庶，蓮座長生慧風。」
* 大王爺殿
** 對聯：「威靈保唐民，泥馬渡宋皇。」

## 相

File:Tse Yeung Tung Main Gate.JPG|thumb|300px|紫陽洞佛堂嘅山門
File:Tse Yeung Tung Main Hall.JPG|thumb|300px|紫陽洞佛堂嘅主殿
File:Tse Yeung Tung Statue.JPG|thumb|300px|紫陽洞佛堂嘅大殿裏面嘅觀音像
File:Tse Yeung Tung Side Hall.JPG|thumb|300px|紫陽洞佛堂嘅大王爺殿


## 參考

## 出面網頁
* 紫陽洞佛堂嘅官方網頁
長春園

**長春園**喺香港元朗區錦田水頭村，大概1860年起。長春園係整個錦田古蹟群裏面，唯一訓練武科人材嘅學堂。古物古蹟辦事處將長春園評為一級歷史建築。

## 建築
成座建築嘅屋脊同木斗栱以簡單嘅圖案嚟裝飾，正面牆頂部份嘅兩個圓窿係用作防禦用途。屋前面起咗風水牆用嚟擋煞。門前嘅對聯寫住「長守中原舊，春回大陸新」。磚牆用青磚砌成，兩層而中空，用嚟散熱同防止滲水。長春園嘅正廳「留耕堂」，安放咗長春園列祖嘅神位，畀子孫供奉。

長春園由泝流園鄧氏族人鄧權軒嘅後代起，係兩進式設計嘅建築物。園裏面設有一個練武場，舊時啲武舉人就係喺度訓練出來。而家園裏面仍然放置咗三把曾經用嚟習武嘅鐵關刀，分別重65斤、85斤同112斤，長8呎10吋、9呎同9呎4吋。除此之外，園裏面更安放咗練武石同石鎖等。

## 出面網頁
*http://mapio.net/o/5124855/
張建聲

**張建聲**（**Justin Cheung**，）係香港男演員，2010年出道，主要拍電影，2017年憑演出網劇《反黑》「招積」一角而出名。

佢亦都有上ViuTV嘅綜藝節目，例如2019年嘅《港男入贅手冊》。

2019年，佢仲幫ViuTV拍《打天下》。

## 演出

### 電視電影（無綫電視）
*2018年：《網戰》 飾 陳秋

### 電視劇（ViuTV）
*2020年：《好人好姐》 飾演 Andy
*2020年：《打天下》 飾演 武田國全
*2020年：《熟女強人》 飾演 Ken
*2021年：《無限斜棟有限公司》 飾演 方中言
*2022年：《反起跑線聯盟》 飾演 林健星

### 電視劇（其他）
*2017年：網劇《反黑》 飾 招志強
*2018年：福斯迷你劇《東方華爾街》 飾 梁佳
*2018年：網劇《向西聞記》 飾 夏家興
*2019年：網劇《性敢中環》飾 萬子（客串）

### 電視節目主持（ViuTV）
*2016年：《我的Hero》（第1-2集嘉賓主持）
*2019年：《港男入贅手冊》（第1-4集）

### 電視節目演出（ViuTV）
*2020年：《索女 人妻 ichi 烹》（第5集嘉賓）
*2020年：《辣伙頭·開火》（第8集「星級食客」）
*2021年：《嫌疑事件簿》（玩家）

### 電影
*2010年：《囡囡》 飾 阿南
*2011年：《3D肉蒲團之極樂寶鑑》 飾 林公子
*2011年：《蜜桃成熟時33D》 飾 廢柴
*2012年：《一路向西》 飾 向西
*2012年：《天生愛情狂》 飾 新郎
*2013年：《溝女不離三兄弟》 飾 陳永勝
*2016年：《導火新聞線》 飾 莊雅源	
*2017年：《毒。誡》 飾 便衣警察	
*2017年：《鬼網》 飾 阿森
*2018年：《3個綁匪7條心》 飾 名星	
*2019年：《P風暴》 飾 拿度	
*2019年：《作家的謊言：筆忠誘罪》 飾 徐哲
*2020年：《家有囍事2020》 飾 富二代	
*2020年：《我的筍盤男友》 飾 貴利東
*2020年：《逃獄兄弟》 飾 黎石泉（刀疤）
*2021年：《一秒拳王》 飾 宋傲揚
*2021年：《逃獄兄弟2》 飾 黎石泉（刀疤）
*2021年：《我的印度男友》（原名《我男友係好差》） 飾 Richard
*2021年：《＃PTGF出租女友》飾 Albert
*2021年：《假冒女團》飾 工作人員
*2022年：《逃獄兄弟3》 飾 黎石泉（刀疤）

## 參考

## 出面網頁
梅窩文武廟

**梅窩文武廟**係香港一間文武廟，喺新界大嶼山梅窩白銀鄉，係當地最古老嘅廟宇，喺明朝萬曆年間（1573年至1620年）起，比香港開埠初期設立嘅上環文武廟重要早二百幾年。梅窩文武廟面積比較細，不過規模都幾完整，供奉文帝文昌帝君同武帝關聖帝君。廟宇曾經喺光緒二十七年（1901年）同1960年重修。

## 出面網頁
*離島區議會離島之旅：梅窩文武廟
錦田紅磚屋

**錦田紅磚屋**係香港新界錦田嘅一個跳蚤市場，喺祠堂村隔離，附近係吉慶圍，係一個旅遊景點；面積成2萬呎，裏面52間舖頭全部係一間間用紅磚砌成嘅小商店。紅磚屋逢星期五、六、日同公眾假期開放，朝早10點至夜晚8點開放。

## 史
2007年4月嗰時，開幕咗4個月嘅紅磚屋被指控係違例經營，地政署指出原先批准呢塊地係用嚟做洋蠋工廠，而家要嚟做跳蚤市場同規定唔符合，因而要求業主拆咗違規嘅建築。

## 參考

## 出面網頁
*香港新界錦田新遊點
*錦田紅磚屋尋寶　明報OL網
*紅磚屋地圖
香雪亞洲飲料

，又嗌**亞洲汽水**（），係中國廣東廣州一汽水生產商，1946年2月成立，總部位置喺黃埔區南崗開創大道362號（廣州出口加工區路口對面近舊時南崗火車站嗰頭）。間嘢主要出汽水為主，尤其係佢屬下嘅亞洲沙示喺廣州街頭比較出名。

## 史
1946年2月喺屈臣氏汽水廠做咗好多年嘅李智揚一手創辦咗**亞洲汽水廠**，初期喺惠福區大德街80號（而家係越秀區大德路嘅廣東省中醫院總院範圍）開搞。工廠喺創辦第三年向東搬到大德路298號（而家係濠畔小苑用地）繼續生產。最早嗰時用嘅係部12支汽水機、一張配方、人手同大鑊，人手負責炒焦糖同熬汀秤仔啲成份出嚟，期間亦出過亞洲牌系列嘅其它飲料用飲用水、礦泉水等一系列產品。

1956年3月，由於中國大陸政府實行公私合營，重先後加埋**時安、瓊南、同興、新華、回民糖果工廠**等5間細型糖果廠併入亞洲兼改名做**公私合營亞洲汽水糖果廠**，至1958年，已擁有5部12頭汽水機，職工350人，年產汽水1000萬樽，糖果600幾噸。改名做**亞洲汽水糖果廠**。1964年第一批出產嘅係亞洲蘋果汽水賣到香港嗰邊而打入咗國際市場。

1966年亞洲改返做生產汽水，同年10月搬到天河路6號（大概喺而家廣州動物園南門東南角）開咗新廠兼喺1967年投入生產。文革期間受到「剷除一切牛鬼蛇神」嘅思想影響而先後改成**廣州飲料二廠**、**廣州飲料總廠一分廠**、**廣州汽水廠**等名直到1984年元旦先至打回頭。期間喺1970年代出亞洲沙示汽水曾經因為「有我咁好氣，冇我咁長氣。有我咁長氣，冇我咁好味！」呢句廣告口號令汽水賣到周街都係。1987年11月成立咗亞洲飲料集團。

1992年因中國大陸搞「借外力促發展」嘅大背景而揀咗百事可樂合資成立咗「百事亞洲飲料」企業之後，令公司跌到落冇得返轉頭嘅地步，重喺1996年搬出天河，去到廣州經濟技術開發區西區一帶搞工廠。工廠喺就快俾人唔記得嗰時，2002年先至收返亞洲汽水廠而重新成立，重將企業改名做**亞洲飲料**。

2009年5月公司俾香雪製藥收購咗兼改名做**香雪亞洲飲料公司**，重喺2011年1月用返舊底亞洲汽水用過嘅配方，加咗藥廠啲中藥萃取技術嚟推出返**金典沙示**。

2016年9月收購咗營元堂100%股份而開辟大健康新型飲料市場，期間先後推出咗豆奶同即飲酵素嘅產品。間嘢宜家係廣東省十大名牌飲料廠商之一。

## 出品
*亞洲沙示
*金典沙示
*亞洲酷橙
*檸萌
*亞洲豆奶
*營元堂酵素
*亞洲雄風

## 攷

## 出面網頁
* 香雪亚洲 广州老字号

類:廣州公司
類:汽水生產商
富貴竹

**富貴竹**（；學名：**'），又嗌**萬壽竹'''（），係龍舌蘭科龍血樹屬嘅常綠喬木仔，喺西班牙加拿利群島同熱帶非洲、亞洲熱帶同亞熱帶地區都搵到。

## 樣
植株高1.5～2.5m，但做商業產品多數係0.8～1.1m到。植株細而長，直立，上邊有分枝。梗粗大，直立。葉互生或近對生，紙質，樣似長披針，同竹葉差唔多；有3～7條明顯主脈，濃綠，有短柄；葉長3～23cm，闊18～32mm，邊緣白到黃白；葉柄長75～100mm。花屬傘形花序，一次開3～10朵，有6條花被；花冠紫，似鐘。過書漿果，似桌球啲黑柴噉，但好細隻。

## 用途
植株主要用嚟做盆景植物同觀葉植物，由於佢有好大觀賞價值而俾國際市場歡迎。

## 文化
喺華人界，好多時用佢做年花，啲人買返嚟做盆景用嚟形容新一年有「花開富貴、竹報平安、大吉大利、富貴一世」噉解。

## 連出去
* 富貴竹 中国植物图像库
* 富貴竹 袁曉輝博客
* 萬年竹 Loxa 教育網

類:龍血樹屬
類:四季常綠植物
類:喬木
類:觀葉植物
廣瑜鄧公祠

**廣瑜鄧公祠**又叫**來成堂**，喺香港新界元朗區錦田水頭村32號，康熙四十年（1701年）起好，由鄧氏第21代族人鄧像六（別名鄧直見）為咗紀念第17代祖先鄧廣瑜（別名鄧松峰）而起，係錦田北圍三間鄧氏宗祠之一。1782年，鄧氏族人曾經捐錢嚟翻新來成堂。除咗用嚟做祠堂之外，喺1950至60年代曾經改過做商店，到咗70年代尾至80年代初成為咗金屬品製造廠，後來更被荒廢咗，祠堂殘破不堪。1995年政府將廣瑜鄧公祠評為認定古蹟（即具有法定古蹟嘅資格，但未正式受法例保護），更出錢維修。1996年完成翻新工程之後，鄧氏喺元宵前嚟宗祠進行點燈儀式。喺2010年11月12號評為法定古蹟。

## 建築
廣瑜鄧公祠係清代民間嘅建築，係兩進一院三開間式設計，相對規模較細。廂房喺天井兩邊。公祠用青磚同木桁桷修築而起，屋頂用素瓦鋪蓋。屋脊、牆身雕帶同檐板都裝飾有吉祥圖案同雕飾。

## 參考

## 出面網頁
*廣瑜鄧公祠
城門新村

**城門新村**，又叫**錦田新村**，喺香港新界元朗錦田，介乎泰康圍同永隆圍嘅中間，1930年起好，有千幾個村民喺度住，大多數係姓鄭。

## 史
城門新村係一條姓鄭嘅村落，先祖住喺海陸豐一帶。差唔多喺17、18世紀（約明末清初），鄭善公（鄭氏十八世）由東莞縣搬去新安縣定居。喺佢死咗之後，佢老婆仔女喺荃灣狐狸峽（而家嘅和宜合）落籍，後來喺當地起咗條大圍村。

到咗1920年代，香港政府為咗起城門（銀禧）水壩，就將城門一帶嘅居民搬去錦田，成為城門新村。

## 建築
初期城門新村裏面嘅村屋高兩層，用青磚砌成。村裏面建有協天宮，協天宮即係關帝廟。城門新村嘅協天宮裏面重供奉住16個村民嘅神位，係為咗祭祀舊時喺清同治年間（1862年－1864年）荃灣同城門兩鄉械鬥時死咗嘅村民。鄭氏宗祠設喺村口。城門公立通德學校係早期嘅鄉村學校。

## 出面網頁
*城門新村
藍石蓮

**藍石蓮**（；學名：**）係景天科擬石蓮屬嘅多肉草本植物，喺中美洲嘅半乾旱地區先至搵到。

## 樣
成樖嘢直徑10～15cm；梗唔夠10cm長，直徑10～15mm，好少有分枝。成樖嘢有24～50塊葉，似蓮座噉排成緊密型分佈結構；葉樣似蛋，但頂位比較尖，長約2～5cm，闊約10～25mm，部份個體葉闊35mm。葉多數青白，葉邊緣部份尤其喺夠陽光間溫差較大地方識變粉紅。花屬聚傘花序，樣似蝎尾；長≥30cm；萼片冇固定嘥士，大多數長約10mm，闊約闊5mm；花冠似尖五角形，長約11mm，基部直徑約8mm，粉紅兼帶白霜。

## 適應環境
植株雖然啱暖而濕、夠陽光同通風環境嘅地方生，但唔啱喺積水嘅地方生。

## 連出去
* 虽蓝亦粉的蓝石莲 多肉联萌
* 蓝石莲 护花网
* 蓝石莲 太平洋家居网

類:擬石蓮屬
類:草本植物
類:肉質植物
類:沙漠植物
類:觀葉植物
便母橋

**便母橋**又叫**敬母橋**，喺香港錦田水頭村，係錦田孝子鄧氏鄧俊元喺康熙43年（1704年）起，特登喺福建漳州請一級工匠返嚟起，目的係方便阿媽過河探佢，條橋6年先起好，喺康熙49年（1710年）完成。

橋面鋪咗6塊花崗石板，並排放喺石墩上面，冇整實嘅，可以移動，橋嘅兩邊亦冇欄杆。橋旁楝咗花崗石碑記載咗便母橋嘅歷史。當時俊元嘅德行廣為傳誦，連清朝中葉編修嘅《新安縣志》都有記載呢件事。1959年便母橋曾經重修，並喺橋邊楝咗「重修水頭村便母橋碑記」。2012年，喺便母橋旁邊起咗新嘅便母橋，減輕舊橋嘅負荷, 9月29日舉行揭幕典禮。亦將兩岸原有嘅鐵欄換成同新橋一樣嘅石欄。

## 參考

## 出面網頁
*便母橋

類:香港嘅橋
烈血焚城

《**烈血焚城**》（***Full Metal Jacket***）係一部1987年英美合拍嘅戰爭電影，由史丹利寇比力克執導，改編嘅1979年小說《**》。主演係Matthew Modine、Vincent D'Onofrio、R. Lee Ermey。

## 演員
* Matthew Modine 飾 二等兵/中士James T. "Joker" Davis
* Vincent D'Onofrio 飾 二等兵Leonard "Gomer Pyle" Lawrence
* R. Lee Ermey 飾 Hartman
* Arliss Howard 飾 二等兵/中士Robert "Cowboy" Evans
* Adam Baldwin 飾 中士"Animal Mother"
警匪喋血戰

《**警匪喋血戰**》（***White Heat***）係一部1949年嘅黑色電影。主演係占士格尼、Virginia Mayo、愛門奧勃連、Margaret Wycherly、Steve Cochran。

## 演員

* 占士格尼（James Cagney） 飾 Arthur "Cody" Jarrett
* Virginia Mayo 飾 Verna Jarrett
* 愛門奧勃連（Edmond O'Brien） 飾 Hank Fallon，又叫做"Vic Pardo"
* Margaret Wycherly 飾 "Ma" Jarrett
* Steve Cochran 飾 "Big Ed" Somers
力榮堂書室

**力榮堂書室**，簡稱**力榮堂**，又叫**大書房**，喺香港新界元朗區錦田水頭村，係新界五大氏族錦田鄧氏鄧履元嘅後人起嘅書室，畀族中嘅子弟返學用。書室喺1994年被評為二級歷史建築，再喺2010年5月17號被確認係一級歷史建築。

## 建築
力榮堂書室大概喺清朝康熙年間起，係兩進兩院三開間嘅建築，正面係凹斗式，大門門聯「南陽世澤 稅院家聲」，大門上面嘅書法幾有特色，左上方嘅字係一般嘅書法字，而喺右上方嘅書法就係用「反書」所寫，入口處係前院，照壁對聯「盡人情眼界寬 知多世事胸襟」，兩進之間有個天井，兩邊設有廂房，左邊設有月門，月門對聯「折桂何其便捷 簪花自是尋常」，正廳就有《齒德兼優》嘅牌匾，係道光十五年學士鄧光斗所寫。


File:HK_LikWingTongStudyHall_FrontCourtYard.JPG|前院
File:HK_LikWingTongStudyHall_MoonGate.JPG|月門
File:HK_LikWingTongStudyHall_MainHall.JPG|正廳


## 用途
力榮堂為村裏面嘅族人提供教育同教師居住嘅地方，但後嚟失去教育嘅作用而成為族人放雜物嘅地方。由於日久失修，香港政府撥出200幾萬港元重修，喺2005年9月完成開放畀市民參觀。

## 參考

## 出面網頁
* 力榮堂
石蓮掌

**石蓮掌**（；學名：**'），又嗌**八寶掌**（）或**玉蝶'''（），係景天科擬石蓮屬嘅多肉草本植物或亞灌木，原產墨西哥伊達爾戈州，而家喺墨西哥同中國大陸嘅沙漠地區先至搵到。

佢既係種沙漠植物，又係中國大陸成日見到嘅多肉植物之一。

## 樣
植株有短梗。好易喺基部萌生。梗頂重有細蓮座葉堆，遇泥即生根。葉互生，生喺短縮莖位，樣似短匙，稍直立，先端圓兼有些少尖重稍微向入面彎，成樖嘢睇落去似漏斗噉。葉淺綠或藍綠，質地稍薄，披咗白粉或蠟質膜。花屬總狀花序，攣埋到似蝎尾，亦有時係單生到似聚傘花序噉；花似鐘，先端5裂，朱紅，頂端黃；每年6～8月開花。果屬蓇葖果。

## 適應環境
植株鍾意喺有暖而乾燥，夠嗮陽光嘅條件入面生。幾乾燥同半邊黑嘅地方。不過佢唔黑麻麻、潮濕、及凍冰冰天氣環境。

## 用途
植株好多時用嚟整盆景植物，亦可以喺温室入面搞沙漠植物景觀。

## 連出去
* 多肉植物玉蝶（石莲花、宝石花、石莲掌、莲花掌、八宝掌）的秋季养护技巧 夢想花園
* 玉蝶（玉碟）,玉蝶怎么养? 枫桥居
* Echeveria secunda International Crassulaceae Network

類:擬石蓮屬
類:草本植物
類:灌木
類:沙漠植物
類:肉質植物
類:觀葉植物
李縕

**李縕**（諺文：이온，）係李氏朝鮮第19代王朝鮮肅宗嘅六仔（庶五子）延齡君李昍嘅養仔。本名**守愼**（諺文：수신），字**蘊仲**（諺文：온중），爵**洛川君**。

1720年11月26號李氏朝鮮漢城府生，佢生父係李氏朝鮮第14代王朝鮮宣祖嘅庶九子慶昌君李珘嘅5代孫李埰，生母係晉州柳氏，柳綰女。1719年延齡君李昍爲無子早卒他爲1734年11月13號李昍嘅死後立養。同封**洛川君**。婚因與達城郡夫人徐氏，徐宗秀女。但1737年9月28號無子女病卒。

他的死後朝鮮宣祖嘅長兄河原君李鋥7世孫府事李亨宗（德興大院君八世孫）次子李喆楷爲死後養子立養同改名**李泳**，封為**達善君**。但達善君李泳爲自殺因爲李縕之夫人徐氏之虐對，同罷養。

## 睇埋
* 李禛
* 李昍

## 攷

## 出面網頁
* 낙천군의 묘지석, 백화청화낙천군묘지
* 운현궁의 가계승계와 그들의 묘비 
* 땅이름 서울 동작구 대방동(大方洞) 주간한국 2001/10/16 

類:大朝鮮國政治人
類:首爾人
李緈

**李緈**（；），史稱**孝章世子**（）。字**聖敬**（），本名**萬福**（），係李氏朝鮮王族，李氏朝鮮第21位國王英宗李昑庶長子。

佢係李氏朝鮮第19位國王——肅宗李焞喺死之前出世嘅孫。佢爲本李氏朝鮮王族封爵做**敬義君**（），但佢阿爸——李昑喺1721年8月封王時，同暫定王位——李緈係承權之士。

1724年，佢伯父——李氏朝鮮第20位國王——景宗李瑞無子女急逝，佢阿爸卽位。李緈喺1728年11月16號過身。諡號**孝章世子**，1762年改做**承統世子**。

後爲阿爸英宗李昑之命，佢嘅異母弟李愃二仔——李祘立養同追崇之命。1776年追尊時俾清國皇帝——乾隆帝批准咗而封**恪愍王**同朝鮮諡號**溫良睿明哲文孝章大王**，廟號**眞宗**。

## 世系圖

## 攷

類:大朝鮮國政治人
類:首爾人
河背水塘

**河背水塘**（）官名**河背灌溉水塘**（），係香港一灌溉水塘，喺新界八鄉，河背南面山上，行政上歸元朗區。海拔250米羣山環抱水塘於其中。水注入錦田河，亦係錦田河上游，亦歸大欖郊野公園，自然環境優美。水塘容量50萬立方米，水務署管水塘之中至細。水壩彎曲，東凹南，西凸北，長157米，高17米。由於灌溉之用，唔係供應食水，主要灌溉八鄉一帶農田。

港鐵大欖隧道穿過河背水塘底下。

## 史
1960年代，香港政府為咗增加大欖涌水塘供水量，截流錦田河，引水入大欖涌水塘，搞到錦田河中游以下水量大減，影響農民灌溉，所以當局另外起多四個灌溉水塘，以供八鄉農民耕田用水，河背水塘就係其中之一。水塘1961年起好使用。

## 景
塘中有小洲，四周樹木蒼翠，環境清幽，昆蟲﹑鳥類同植物品種豐富。1998年，入選漁農及自然護理署嘅郊野公園十大自然風景。水塘蛇形十九孔溢洪大壩，亦係一大特色。

河背水塘家樂徑環繞水塘而起，全長得2公里，行晒約莫40分鐘。附近亦有河背水塘越野單車徑，以高難度見稱，經常有意外。

## 交通
於元朗泰衡街乘坐專線小巴71往河背村，沿往河背水塘方向指示牌行約20分鐘即達。

## 出面網頁
*河背水塘

類:香港水塘
平湖 (錦田)

**平湖**喺香港新界元朗區錦田水尾村嘅北邊邊陲。平湖嘅南面係有名嘅錦田樹屋，北面係逢吉鄉，西面係田野嘅地方，東面冇幾遠係水尾村嘅主要古建築，包括過百年嘅水尾村天后宮、水井同土地社壇等，村公所亦都喺附近。

平湖事實上祗係由幾個池塘組成，個名取自水平如鏡嘅意思，因為水塘附近一帶都非常空曠，重可以喺湖泊之中睇到香港最高嘅山峰大帽山嘅遙遠倒影。
明鏡 (植物)

**明鏡**（；學名：**）係景天科蓮花掌屬嘅長年生肉質草本植物，原產墨西哥沙漠地區。

佢既係沙漠植物，又可以淨化空氣環境。

## 樣
植株高6dm。葉翠綠，有時粉藍或墨綠，樣似倒立蛋形但帶有些少尖角，葉堆緊密型分佈，直立，似蓮座噉；肉質兼有毛，表面披白粉。花屬聚傘花序，一次開8～24朵；花冠紅，花瓣似披針，唔擘開；花梗軟，有白霜；每年6～10月開花。

## 習性
植株啱暖而乾燥、夠嗮陽光嘅環境入面生，都半邊黑嘅環境。但唔積水、烈日同凍冰冰嘅天氣。最啱喺18～28℃地方生，過冬溫度唔可以低過8℃。

## 用途
植株可以用嚟做室內嘅綠化裝飾材料。

## 相

## 連出去

* 明镜 多肉联萌
* 明镜 图片之家
* 明镜 Aeonium tabulaefoeme 怎么养 360Doc個人圖書館

類:蓮花掌屬
類:草本植物
類:肉質植物
類:沙漠植物
類:淨化環境植物
類:觀葉植物
回歸紀念柱

**回歸紀念柱**係香港一座紀念碑，喺新界元朗區八鄉上村公園裏面，由八鄉鄉事委員會喺1997年自資起，用嚟紀念香港回歸。回歸紀念柱上面得到當時在任新華社香港分社社長周南嘅題字，上面寫有「擎天一柱回歸紀念」嘅金漆字。

## 出面網頁
*八鄉回歸紀念柱
九兜巷

**九兜巷**（）係中國廣東廣州一內街，喺越秀區小北花圈近越秀山東門（東秀湖）南邊隔籬。佢亦係廣州市區一怪名古巷。

至於佢嘅名，家下流傳咗好多講法。不過肯定嘅係條巷冇9條彎咁多。其中第一隻講法係「九兜」個名話條巷行冇幾遠就轉彎噉解；第二隻講法係條巷屬越秀區新起一內街；第三隻講法係走出呢條巷就到貢院，可以平步青雲到九天之上嘅兜率天。

## 攷
* 涨知识，广州那些奇怪的路名 搜狐
* 谁来保护这些奇名老巷
* 飞来对面巷、英俊坊、相公巷？广州本地人也没听过的奇趣地名，你知道几个

類:廣州街道
東興路

**東興路**係中國大陸嘅熱門馬路名，可以係：
;廣東
*東興路 (廣州越秀)：喺廣州越秀區。
*東興路 (廣州白雲)：喺廣州白雲區。
*東興路 (廣州南沙)：喺廣州南沙區。
*東興路 (惠州惠陽)：喺惠州惠陽區。
*東興路 (惠州博羅)：喺惠州博羅縣。
*東興路 (肇慶)：喺肇慶端州區。
*東興路 (韶關)：喺韶關曲江區。
;廣西
*東興路 (柳州)：喺柳州融安縣。
東興路 (廣州越秀)

**東興路**（）係中國廣東廣州嘅兩條東西走向馬路，喺越秀區五羊新城入面，西邊分別喺寺右一、二馬路交界，及東興中街開始，一直向東到廣州大道中。

## 概要
*北段：全長180米，闊10米。
*南段：全長520米，闊13米。
兩條馬路都唔相連。

## 經過嘅道路
順序從西到東排，**加粗**咗嘅字係主幹道：
* 寺右一、二馬路<sup>[1]</sup>
* 東興中街
* **[[廣州大道|廣州大道中]]**

## 註
：東興北路唔經呢條馬路
東興路 (廣州南沙)

**東興路**（）係中國廣東廣州嘅三條東西走向馬路，喺南沙區東涌鎮，西邊從吉祥東、南路開始，一直向東到培賢東路。

## 概要
*東興一路：全長500米，闊14米，雙向2車道。
*東興二路：全長580米，闊14米，雙向2車道。
*東興三路：全長590米，闊14米，雙向2車道。
三條馬路都唔相連。

## 經過嘅道路
順序從西到東排，**加粗**咗嘅字係主幹道：
* 吉祥東、南路
* 祥和街
* 祥福街
* 祥樂街
* 培賢東路
隅園

**隅園**（）係中國廣東廣州一民國建築，1931年起好，位置喺越秀區寺貝通津42號。佢亦係廣州五大僑園之一。

佢既係東山洋樓嘅一部分，又係廣州市級文物。不過喺2016年1月3號試過拆瓦頂而俾好多街坊投訴。

## 風格
間嘢係由廣州早期留英、美學生伍景英負責設計出嚟。入面融合咗中西式建築風格，分開咗東、西兩座。西座屬綠琉璃瓦硬山頂，瓦頂高低錯落分成三級。其中外牆屬紅磚清水牆，門似劵形，門出面裝咗紅磚圍欄。成間嘢睇落去係英倫同廣州本地特色建築嘅混合版。院入面有前、後花園。喺抗日戰爭年間，入面曾經種過花旗杉同木棉花響度。

## 攷

類:廣州民國建築
六家子

**六家子**（）可以係：
*六家子區，中國遼寧阜新有過嘅區
*六家子鎮，多處
*六家子村，多處
*六家子站，拉濱鐵路嘅車站
*六家子泡，中國吉林白城嘅湖
六家子村

**六家子村**（）係中國東北村名，可以係：
*吉林省
**吉林市蛟河嘅村，請睇《新站鎮》
**遼源東豐嘅村，請睇《大陽鎮》
*遼寧朝陽市朝陽縣嘅村，請睇《六家子鎮》
海員亭

**海員亭**（；）係中國廣東廣州一亭閣式建築，1932年起好，位置喺越秀區越秀山南邊嘅細蟠龍崗上邊（鎮海路近越秀山體育場7臺隔籬嘅山仔上邊）。而家屬廣州市級文物，曾經喺2002年春修繕過。

## 主要紀念對象
1920年代初，香港海員因為成日受到帝國主義同埋資本主義家嘅奴役同剝削，啲海員為咗提高人工同改善待遇、捹甩包工制，1922年初由蘇兆征、林偉民，同香港海員一齊搞大罷工，令一萬幾位海員返廣州而參加呢次抗爭運動而震驚全球。經過咗56日抗爭，最後啲海員冚唪唥贏嗮。後嚟香港啲海員工仔為咗記得佢而喺佢隔籬整條海員路同喺細蟠龍崗東邊起呢座亭出嚟。但嗰時因唔夠錢而冇起到條路出嚟，反而座亭喺1930年賺夠錢而喐手起，直到1932年起好為止。

## 攷
* 海员亭 廣州圖書館
* 海员亭 广州党史
* 海员亭 越秀公园

類:廣州民國建築

類:越秀山
明鏡

**明鏡**可以係：
* 明鏡 (植物)：景天科蓮花掌屬嘅植物。
* 明鏡週刊：德國嘅雜誌。
* 明鏡網：美國嘅中文出版社。
光復紀念亭

（）係中國廣東廣州一亭閣式建築，1948年起好，位置喺越秀區越秀山南邊嘅細蟠龍崗上邊（鎮海路近越秀山體育場東邊隔籬嘅山仔上邊近城牆邊）。而家屬廣州市級文物。

## 主要紀念對象

1911年10月10號，因辛亥革命爆發，大清政府兩廣總督——張鳴岐喺同年11月9號棄城走佬。嗰時喺廣州參加籌組廣東軍政府嘅香港代表因缺糧餉，即刻趕返香港組成籌餉局發動捐錢而鞏固咗廣東軍政府同穩定咗革命局面。

## 史
間嘢後嚟為咗紀念捐錢支持革命而喺1929年喺粵秀山起咗光復紀念石坊。雖然抗日戰爭期間日軍喺1938年拆走呢座石坊，但1948年喺原嚟牌坊位用鋼筋水泥同凈低嘅石坊刻石起返座四角亭出嚟，重改名做**光復紀念亭**嚟畀後代知發生過呢單嘢。1989年12月俾廣州市人民政府列入咗廣州市級文物。

## 攷
* 光复纪念亭 廣東文化網
* 光复纪念亭 花城网

類:廣州民國建築

類:越秀山
仲元圖書館

，又嗌**仲元樓**（），係中國廣東廣州一民國建築，1930年起好，位置喺越秀區越秀山鎮海路近東秀湖西南角嘅山上城牆邊。

而家係廣州博物館嘅一部份，曾經喺2002年7月俾廣州市人民政府公佈佢做市級文物。

## 史
間嘢喺1929年為咗記得辛亥革命將領——鄧鏗而起，重喺1930年起好。1957年成立廣州美術館時攞咗呢間嘢做管址，2000年因廣州市人民政府將美術館搬到麓湖南邊嘅橫枝崗搞廣州藝術博物院，令原地降級成藝術博物院分址。2002年俾廣州市人民政府公佈做市級文物。2004年轉咗畀廣州博物館睇實重喺兩年後整飾成專題展廳，嚟話清楚大清嘅廣州對外貿易史。2015年因提升文化設施，廣州市人民政府開始喺海珠區藝苑路搞現代化啲嘅廣州美術館出嚟。

## 風格
間嘢同北京嘅文華殿差唔多樣。用嘅係鋼筋水泥立柱同仿木構斗拱飛簷，綠琉璃瓦廡殿頂，水磨石磚牆同花崗岩牆角。帶中西合璧，十足似宮殿噉。

## 展覽
間嘢主要搞嘅係《海貿遺珍——18～20世紀初廣州外銷藝術品》啲展覽，入面擺咗同牙雕、刺繡、絲織、廣彩、外銷畫等其他外銷藝術品嘅展覽為主。

## 飛同開放時間
;飛
*個人：CNY￥10
*＞20人嘅團體：每人CNY￥8
*60≤年紀≤64嘅老坑（要有中國大陸嘅身份證）：半票
*學校組織嘅≥30人嘅中小學生團體：必須要提早一個工作日預約先至有得免入場飛參觀
*年紀＞65嘅老坑（要有中國大陸嘅身份證）／現役軍人（要有軍官證）／廣州博物館之友（要有同廣州博物館有關嘅證件）／殘疾人（要有殘疾證）：免票
*身高＜1.2m（要有成年人陪同）：免票
;開放時間
*逢禮拜二到日09:00～17:30，過咗17:00之後唔賣飛入場。
*逢每個禮拜一閉館

## 出面網頁
* 

類:廣州嘅圖書館
類:廣州博物館
類:廣州民國建築

類:越秀山
鄧鏗

**鄧鏗**（；），字**仲元**（），係大清同民國時期嘅軍人，廣東惠陽（而家係惠州惠陽區）人。曾經參加過廣州三二九起義、重喺廣東光復同北伐戰爭搞過好多功勞。

鄧鏗喺1922年俾特務暗殺死咗，但佢過身之後，孫文試過落令將佢列做陸軍上將。

## 攷
* 鄧鏗之死：孫中山和陳炯明究竟誰“被嫁禍”? 人民網
* 邓铿 英烈纪念堂 - 中国军网

鏗
類:惠陽人
類:中華民國軍人
類:被殺者
一山

**一山**（）係南韓京畿道高陽市一地，位於首都首爾西北面，2005年5月16號分割成一山東區同一山西區，計劃合返埋發展成**一山新都市**（），作為首爾嘅衞星城市，紓緩首爾嘅房屋短缺問題。

## 名勝

* ：1996年5月開放，公園面積達1平方公里，有個卅萬平方米大嘅人工湖，號稱全亞洲最大，四季風景優美，係市民平時休憩會去嘅地方。
* （KINTEX）：2005年起好投入使用，舉辦嘅展覽包括一年一度嘅等等。（）

## 圖

File:Janghangdong Ilsan.png|Janghangdong, Ilsandong-gu
File:Janghangdong2 ilsan.png|Janghangdong, Ilsandong-gu
File:Westerndome.png|Western Dom, Ilsandong-gu
File:Westerndome2.png|Western Dom, Ilsandong-gu
File:Street ilsan.png|Typical street in Ilsan
File:Madustation.png|首爾地下鐵3號綫


## 攷
* 韩国一山介绍_地图，美食，购物，景点，酒店，旅游攻略_韩国旅游网-韩巢网
伍景英

**伍景英**（；）係中國大陸嘅工程師，廣東順德人。佢曾經喺清末被派到英美兩地學軍艦技術。1920年2月返到中國大陸，去到上海江南造船所做嘢。1925年國共合作期間喺廣州成立咗海軍局，重召到廣州做海軍造船總監。期間重整過堅如號、執信號、仲元號、仲愷號呢四部巡艦。抗日戰爭年間參加過設計虎門水域嘅佈置魚雷工作，成功搞掂咗日軍喺虎門嘅登陸作戰計劃。中華人民共和國成立之後做過海軍南海艦隊修造部總工程師同埋高級技術顧問。

## 攷
* 怀念伍景英老师
* 伍景英：立志报国的造舰专家 国际船舶网

景英
類:順德人
類:中國工程師
李汶靜

**李汶靜**（，）係一位香港記者。

## 生平
李汶靜中小學就讀瑪利諾修院學校，1980年喺香港大學英文系畢業。1981年1月1號加入無綫電視新聞部，先後做過中文台同英文台記者、新聞主播，以及公共事務部嘅節目主持同監製。佢曾經參與採訪唔少重大新聞，包括中英就香港前途談判。1986年，佢係《星期二檔案》嘅第一位主持人。

佢喺1993年到1995年之間轉職香港有線電視，1995年返翻無綫新聞，擔任採訪同新聞報道嘅工作。佢參與嘅新聞節目攞過好多國際獎項，其中1995年佢策劃同採訪嘅《「終戰」五十年》，以日本二次大戰投降五十周年為主題，攞到國際新聞界有名嘅皮博迪獎。逝世之前佢係無綫電視新聞及資訊部節目監製。

## 訪問李鵬
六四事件之後，1990年，無綫電視派李汶靜同袁志偉訪問中國國務院總理李鵬，分別負責英文同中文部分。上頭寫好咗啲一味擦鞋嘅問題，但係李汶靜自己準備入肉問題。無綫高層「傳話落來，如果唔跟足劇本就唔好做」。結果李汶靜唔做，袁志偉兼做翡翠台（中文）同明珠台（英文）嘅訪問。李汶靜重無聲抗議，「同李鵬握手時，特登側頭擰轉面唔望佢」，「消息傳到香港個個都話好」。當時做無綫新聞部主管嘅黃應士「向來愛錫佢，嗰次維護佢，壓力一定有。」

## 病同死
1996年李汶靜罹患腸癌。2000年11月29號朝早五點幾，佢因為癌症而過身，年僅43歲。

## 屋企人
李汶靜老公係葉浩名（前無綫新聞部攝影組主管）。兩公婆有一仔一女。

佢大佬係香港科普、科幻作家，前香港太空館助理館長，前香港天文台科學主任李偉才博士（筆名李逆熵）。

## 參考
沙斯加通

**沙斯加通**（**Saskatoon**），以前有譯**沙斯卡屯**，係加拿大沙斯卡寸旺省最大嘅城市。沙斯卡寸旺河將城市分開東西兩部分。自從沙斯加通1882年建立為禁酒地區以嚟，一直都係沙省中部經濟以及文化嘅樞紐。

喺2016年嘅加拿大人口普查入面，沙斯加通以大約25萬人繼續保持佢沙省最大城市嘅身分。

## 註
蒸餾

**蒸餾**（）係一種將液體混合物分開嘅方法，其原理如下：混合物入便，唔同嘅化學物質會保留各自嘅物理特性，所以佢哋嘅沸點（喺咩溫度蒸發）通常都會唔同，所以假想將隻混合物慢慢加熱，沸點低啲嘅液體會蒸發咗先－於是研究者就可以分開噉冷凝，收集每隻物質。

## 解釋

附圖就係喺實驗室做蒸餾用嘅架撐：
*混合物入面嗰啲唔同嘅化學物質，會保留各自嘅物理特性（混合物嘅定義）所以混合物唔同成份之間嘅沸點（指每隻物質喺咩溫度會蒸發）通常都會唔同，而如果隻混合物裏面嘅嗰啲唔同化學物質沸點有明顯嘅差異，就可以用蒸餾將佢哋分開。
*附圖裏面 13 同 14 等嘅部份會將隻混合物（裝喺 15 嗰個位）加熱；
*加熱到咁上下，沸點最低嗰隻化學物質（暫且嗌做**液體 A**）會蒸發並且由管道引導去 8 嗰個位（同時研究者可能喺呢個時候調低 13 同 14 嘅熱度）；
*喺 8 嗰個位，研究者會同隻化學物質做冷卻，簡單例子可以想像 16 係一盤冰水），等變咗氣體嘅液體 A 凍到變返液體；
*跟住研究者就可以攞走 8 嗰個容器－呢個容器會裝住純嘅液體 A，然後佢就要換過個新嘅容器落 8 嗰度，並且加大 13 同 14 嘅熱度；
*一路做上述嘅工序，做到攞到晒想要嘅純物質為止。

## 應用

喺工業等領域，蒸餾有好多唔同嘅用途，例如：
*海水化淡可以用蒸餾嚟做，原理係利用液體喺沸點嗰陣產生蒸氣，將海水入面嘅水份變晒做蒸氣，噉樣就可以將水分子同鹽分分開，再將水分子凝結返，就可以整到淡水。
*喺石油產業，原油穩定可以用嚟減低原油蒸氣壓，令原油嘅儲存同運輸更加安全，亦都可以減少原油入面會揮發到大氣嘅碳氫化合物。
*低溫物理學方面，可以透過蒸餾去分離空氣，產生出氧氣、氮氣同氬氣，呢啲都係工業上有用嘅氣體。
*化學工業方面，蒸餾成日都會用嚟將化學合成之後嘅產物，分離出嚟，例如要將產物同雜質、未反應完嘅反應物或者其他副產品分開。

## 睇埋
*蒸餾水
*蒸餾酒
*蒸餾醋
*混合物

## 引咗
顯像管

**映像管**，又叫**顯像管**或者**陰極射線管**，係種真空管，用陰極電子槍發射電子，打落螢光幕令佢發光。用映像管技術嘅顯示器就叫**映像管顯示器**，自2000年代開始畀液晶顯示器取代咗。
液晶顯示器

**液晶顯示器**係用液晶技術嘅顯示器，薄身之餘又慳電，所以2000年代取代咗舊式嘅映像管顯示器。
顯示咭

**顯示咭**，**圖像咭**（咭又叫卡，中國大陸簡稱**顯咭**），係種電腦硬件，入面有GPU（圖形處理器）同記憶體將電腦要輸出嘅影像處理，然後將訊號傳畀顯示器。有排虛擬貨幣火熱，好多人做「礦工」，因頂級遊戲卡GPU效果好過CPU，所以成為家用礦工必備品，而用過「挖礦」就叫做**礦卡**。因為「挖礦」好傷「礦卡」，所以好快生產商視為「人為損壞」，失去保養。

## 常見插頭
常用顯示器介面：
*ADC - 蘋果顯示器插頭
*D-sub - 多數叫VGA頭
*13W3 - 類比視訊接口，早期圖形工作站用。
*DVI - 數位視訊接口，D-sub接頭共享市場，可接D-sub頭
*mini-DVI - 蘋果公司所用，係DVI縮小版，可轉DVI或D-sub
*HDMI - 影音家電接口，而家顯示卡普遍使用，可轉DVI接頭
*DisplayPort - HDMI競爭者、新型接口
*Mini DisplayPort - DisplayPort演進版
*LFH - **DMS-59**介面前身
*DMS-59 - 一個可同時輸出兩組類比、兩組數字訊號接口
*USB Type-C
*Thunderbolt - 一種由蘋果、英特爾合作開發高速資料接口，向下兼容Mini DisplayPort設備，更新係USB 3.1 Type C。

## 著名公司

#### 仍然喺市場
##### 晶片製造商
* Apple
* Intel
* NVIDIA
* AMD
##### 品牌
* VIA（威盛電子）
* ASUS（華碩）
* GIGABYTE（技嘉）
* MSI（微星科技）
* Leadtek（麗台科技）
* PowerColor（撼訊）
* Galaxy（影馳科技）
* 柏能集團(zotac、inno3d)
* HIS（基恩資訊）
* XFX
* ASRock（華擎科技）
* COLORFUL（七彩虹）
* BIOSTAR（映泰集團）
* GUNNIR（藍戟）
* Maxsun（銘瑄）
#### 已經退出咗市場
* 3dfx （已被NVIDIA收購）
* 3DLABS
* Accel Graphics
* Avance Logic
* Appian
* Artist Graphics
* Ark Logic
* ATI（冶天，已被AMD收購）
* Canopus（康能普视）
* Cirrus Logic（凌雲邏輯）
* Colorgraphic（彩圖）
* Creative（創新）
* DEC（迪吉多）
* Diamond Multimedia（帝盟）
* Dynamic Pictures
* Everex
* EVGA（艾維克）
* Genoa（熱那亞）
* Headland
* Hercules（大力神）
* I-O DATA
* Intense3D
* IXMicro
* Kasan
* Lung Hwa（隴華）
* Macronix（旺宏）
* Matrox（邁創）
* Matsushita（松下）
* Motorola（摩托羅拉）
* Mpact
* NEC（日本電氣）
* Number Nine
* Orchid（蘭花）
* OAK
* PowerVR
* Quantum3D（昆騰3D）
* Realtek（瑞昱）
* RealVision
* Rendition
* S3 Graphics
* Sigma Designs
* SiS（矽統）
* STB Systems
* STMicroelectronics（意法半導體）
* Tandy（坦迪）
* Tech Source
* Trident（泰鼎）
* Tseng Labs（曾氏）
* Western Design Center（西方設計中心）
* Weitek
* XGI（圖誠）

## 睇埋
* 桌面電腦
* 電腦遊戲
* 圖像設計

### 總線介面類型
* AGP（加速影像處理埠）
* PCI Express（亦稱PCI-E）
即時通訊

**即時通訊**係種通過互聯網同人即刻通訊嘅系統，內容可以係文字訊息，亦可以包括電腦檔案、語音同視像。做到呢個功能嘅軟件就叫**即時通訊軟件**。
IM

**IM**或**im**或**Im**或**iM**可以係：

* I am
* I'm
* 即時通訊
* 輸入法
* 個人混合泳
* 感應電動機
* 複數嘅數學符號（Im）
三國志系列

《**三國志系列**》係日本光榮出嘅一個戰略模擬電子遊戲系列，用中國三國時代做背景，1985年出頭一代作品，2016年出第十三代，2019年出第十四代。
汞齊

**汞齊**（讀：哄滯），又叫**汞合金**、**水銀合金**，係水銀同其他金屬嘅合金。多數係固態。幾乎所有金屬都可以溶落水銀變成汞齊。

## 參考
分餾

**分餾**係種蒸餾方式，透過重覆蒸餾過程，將幾隻唔同沸點嘅液體混合物逐一分返出嚟。
三國志13

《**三國志13**》係光榮三國志系列嘅一隻戰略電子遊戲，屬第十三代作品，喺PlayStation 3、PlayStation 4、Windows同Xbox One平台玩，2016年出。

類:Windows遊戲
類:PlayStation 3遊戲
類:PlayStation 4遊戲
類:Xbox One遊戲
13
真·三國無雙系列

《**真·三國無雙系列**》係日本光榮出嘅一個動作電子遊戲系列，用中國三國時代做背景，2000年出頭一代作品，2018年出第八代。
真·三國無雙8

《**真·三國無雙8**》係光榮真·三國無雙系列嘅一隻動作電子遊戲，屬第八代作品，喺PlayStation 4、Windows同Xbox One平台玩，2018年2月18號出。
## 攷
光榮

**光榮**（**Koei**）係日本一間電子遊戲公司，喺1978年成立，總部設喺橫濱，出名產品係《三國志系列》同《真·三國無雙系列》。
龍與地下城

《**龍與地下城**》（ | ；個簡稱  通常讀）係美國TSR出嘅一個奇幻檯上 RPG 系列，1974年出頭一代作品，2014年出第五代。

## 流程

以下係 D&D 嘅基本玩法流程。
### 事前準備

一場 D&D 遊戲會有：
*有一個人負責擔當遊戲管理員（GM）、
*有若干位玩家參與「冒險」，每位參與冒險嘅玩家會有佢控制嘅角色。
第一次玩嘅玩家通常要做角色創建，定立自己嘅角色有乜特性－玩家坐底要決定自己創立嗰個角色屬於邊種種族（有矮人、精靈同人類等嘅選項）、係咩職業同埋能力值分佈呀噉，呢啲特性會對「有啲乜嘢行動係個角色可以採取嘅」有深遠影響。啱啱開始玩、乜都唔識嘅玩家成日會攞啲預先由其他人設好咗嘅角色嚟玩，玩到咁上下先試吓創立自己嘅角色。

### 遊戲進行

參與冒險嘅玩家攞住自己嘅角色（好多時用塑膠公仔嚟表示）同埋第啲隻遊戲要用嘅架生（好似係 20 面嘅骰仔呀噉），就可以開始「冒險」。一場冒險啱啱開始嗰陣，GM 會攞住佢手上啲素材，描述場冒險嘅背景，當中啲素材通常係由出版隻遊戲間公司整嘅，但亦可以係由 GM 自創。會好似噉：
:**GM**：你哋係一班冒險家，有日你哋嚟到一座出嗮名有魔法嘅森林，座森林裏面住滿嗮各種嘅仙子同異獸。有傳言話，近排魔法森林深處有股黑暗力量喺度作怪，搞到有股令啲嘢腐敗嘅力量慢慢噉周圍散佈。你哋而家想進入呢座森林，解開呢個謎團。

或者

:**GM**：你哋係一班冒險家，有日你哋嚟到呢條叫**巴羅維亞**（Barovia）嘅村仔度。你哋撞到兩個細路，一對好細個嘅姐弟。兩個細路開口要求，想你哋幫佢哋趕走佢哋屋企地牢入面嘅一隻『怪獸』。你哋諗都唔諗就應承幫佢哋解難，但你哋一行入間屋度，就發覺自己出唔返去... 

隨住遊戲進行，玩家要輪流用把口描述自己個角色採取咩行動。正常嚟講，GM 會跟規則決定「啲行動有乜結果」（RPG 系統）。玩家採取行動嗰時，要擲骰仔，跟住 GM 就會睇住骰仔擲到嘅數、角色嘅能力值同埋遊戲規則，判定行動嘅結果，即係好似噉：
:**GM**：你哋嚟到鎮上面嘅 ，搵到你哋嘅目標人物阿蟲。你哋行埋去，問阿蟲有冇見過你哋搵緊嗰個疑犯，阿蟲唔睬你哋。
:**玩家 A**：我兇神惡煞噉行埋阿蟲度，我凶佢話我係縣官嘅死黨，佢唔出聲就係同縣官過唔去。我諗住靠噉樣做嚟嚇到佢開聲。（望住手上張紙記低咗嗰個反映「凶人嘅能力」嘅能力值，然後擲粒 20 面骰）我擲到嘅數值係 18。
:**GM**：（按照能力值、骰仔擲到嘅數同遊戲素材嘅內容）阿蟲真係畀尼古拉斯（玩家 A 嘅角色個名）凶到，於是就爆料，話佢喺三日前見過嗰個疑犯，話個疑犯似乎打算去鎮以北嗰座陵墓度，想要搵某件畀人收埋咗喺陵墓入面嘅法寶... 

或者噉：
:**GM**：你哋嚟到大橋前面，正當你哋想過橋嗰陣，有個守衛企出嚟攔住你哋，話想過橋就要交 5 個金幣做過路費。你哋打算點做？
:**玩家 A**：（睇睇手上張紙記住嗰個表示「銀包有幾多錢淨」嘅數值，夠錢）我乖乖哋交過路費。
:**玩家 B**：（睇睇手上張紙記住嗰個表示「銀包有幾多錢淨」嘅數值，夠錢但唔想交）我揀嘗試趁啲守衛冇望住嗰時靜靜雞祟過。（望住手上張紙記低咗嗰個反映「做鬼祟嘢嘅能力」嘅能力值，然後擲粒 20 面骰）我擲到嘅數值係 14。
:**GM**：（按照能力值、骰仔擲到嘅數同遊戲素材嘅內容）尼古拉斯（玩家 A 嘅角色個名）交咗過路費過橋，過咗之後，佢見到阿積（玩家 B 角色個名），原來阿積喺尼古拉斯交過路費嗰陣神不知鬼不覺噉祟咗過嚟。

又或者噉：
:**GM**：你哋繼續進行調查，行入呢間有魔法嘅圖書館，正當你哋檢查緊啲書有冇你哋想搵嘅線索嗰陣，書架上啲書突然間一嘢飛嗮出嚟，仲結合埋成一隻大怪獸噉嘅形狀，攻擊你哋！你哋畀隻書怪獸突襲，避唔避得開佢嘅攻擊呢？離隻怪獸最近嗰兩位玩家，唔該擲骰。
:**玩家 A**：（擲粒 20 面骰）我擲到嘅數值係 17。
:**玩家 B**：（都係擲粒 20 面骰）我擲到 4。
:**GM**：（按能力值、骰仔擲到嘅數同遊戲素材嘅內容）尼古拉斯（玩家 A 角色個名）一跳避開隻書怪獸嘅攻擊，但阿積（玩家 B 角色個名）就唔好彩畀隻書怪獸一嘢捉住。阿積完全郁唔到（即係乜行動都採取唔到），阿積嘅一眾隊友，你哋打算點做？
場冒險進行到咁上下，情節仲有可能提到戰鬥，而啲玩家可以會用棋盤等嘅架生，模擬情節提到嘅戰鬥。基本做法通常都係一樣：GM 提供情境，玩家決定同講自己角色嘅行動，當中玩家好多時要郁手用擲骰等嘅方法產生隨機性，然後 GM 按遊戲規則決定「啲行動有乜結果」。

當場冒險結束嗰時，GM 就會按規則決定「每位玩家得到啲乜」，例如係「啲角色攞到幾多經驗值」噉。

## 角色

## 睇埋
*桌上 RPG
*集換式咭
*西洋龍
*城堡地牢，英文 **dungeon** 嘅原意。

## 註釋

## 攷
即時戰略遊戲

（）係種電子遊戲類型，遊戲係即時進行而唔係行回合制，講求戰略嘅快速反應，單機玩可以暫停，多人玩就多數無得停。

## 睇埋
*戰略遊戲
*決策
電子 RPG

**電子角色扮演遊戲**（）係種電子遊戲類型，遊戲係玩角色扮演。最定義性嘅特性係有經驗值呢種遊戲機制，玩家控制嘅角色會隨住遊戲進行而升呢。電子角色扮演遊戲通常會有比較強嘅故事性，通常有好多任務要做，令劇情推進。
## 動作 RPG

動作角色扮演遊戲（action RPG）結合動作遊戲同 RPG。即係話隻遊戲會有「玩家角色得到經驗值同變強」嘅機制之餘，同時又好似動作遊戲噉，會有即時制嘅戰鬥，考玩家嘅反應同手眼協調：喺一隻典型嘅動作 RPG 當中，隻遊戲要求玩家親手控制自己嘅角色移動同攻擊（好似動作遊戲噉），而唔似得傳統嘅 RPG 噉，俾玩家齋靠用選單俾命令嚟控制自己嘅角色，不過隻遊戲同傳統嘅 RPG 一樣，戰鬥過後角色會得到經驗值同升呢；同時因為噉，動作 RPG 好多時都冇傳統嘅 RPG 咁睇重角色嘅能力值－例：喺傳統嘅 RPG 嗰度，一個角色有冇成功打中敵人係由佢嘅能力值話事嘅，但喺一隻動作 RPG 裏面，因為角色係由玩家親手控制嘅，所以個角色有冇成功打中敵人取決於玩家嘅技術。

動作 RPG 喺電子遊戲早期經已存在，而且到咗廿一世紀都仲有發展緊：呢種遊戲類型源自 1980 年代，由《勇者鬥惡龍系列》、《屠龍劍系列》同埋《伊蘇系列》（Ys）等嘅作品帶起。而廿一世紀初出名嘅動作 RPG 就有《最終幻想系列》嘅某啲作品（例如係《最終幻想 XV》）、有射擊成份嘅《質量效應系列》同埋《闇龍紀元系列》嘅多部作品。

## 戰術 RPG

戰術角色扮演遊戲（tactical RPG）結合戰略遊戲同 RPG。一雙戰術 RPG 會好似一般嘅戰略遊戲噉，俾玩家指揮部隊進行有計劃嘅行動，可以係即時制又得、回合制都得，同時玩家指揮嘅部隊嘅個體會有好似典型嘅 RPG 角色噉，喺戰鬥過程當中攞到經驗值同升呢，升呢就會增強一個角色嘅能力。戰術 RPG 一般都唔似得傳統嘅 RPG 噉有探索嘅成份：喺（例如）《最終幻想系列》或者《闇龍紀元系列》當中，玩家可以用自己嘅角色探索遊戲入面嘅虛擬世界，但戰術 RPG 就比較睇重戰略，而唔係靠探索嚟吸引玩家，通常每一關都代表故仔入面嘅一段，故仔可能有少量嘅分支，但大體上係單向進行嘅。

戰術 RPG 早喺 1980 年代經已存在，而且就算到咗廿一世紀初，呢個遊戲類型都仲有發展緊：出名嘅戰術 RPG 作品有 Square Enix 嘅《最終幻想戰略版》同相關系列，仲有係《火焰之紋章系列》同《前線任務系列》等嘅作品。

## 日式

日式角色扮演遊戲（JRPG），又或者叫日式 RPG，泛指出自日本遊戲界嘅 RPG。喺風格上，JRPG 通常具有同西方嘅 RPG 唔同嘅一套特色：相對於西方嘅 RPG，JRPG 比較傾向於單一路線嘅故仔發展（玩家有一條定死咗嘅路徑行，而唔係用開放世界）、會運用日本動畫嘅美術設計風格、以及係唔興用西方 RPG 用開嗰種奇幻美學。

## 馴怪獸遊戲

馴怪獸遊戲（monster tamer），又或者叫**怪獸育成遊戲**，泛指有一大柞怪獸俾玩家捉嘅遊戲，通常屬 RPG，喺 1990 年代尾興起：喺一隻馴怪獸遊戲裏面，玩家角色通常唔會參與戰鬥；但隻遊戲世界入面有若干種怪獸存在，啲怪獸曉戰鬥，唔同種嘅怪獸喺能力值等嘅特性上有差異，而且能夠通過戰鬥得到經驗值同升呢（好似一般嘅 RPG 噉）；於是玩家角色要做嘅嘢，就係用某啲方法收服啲怪獸，將自己養嘅怪獸訓練同升呢，建立成一隊由怪獸組成嘅隊伍，再同人工智能或者第啲玩家對戰。

例如一般俾人認為係馴怪獸遊戲元祖嘅《寵物小精靈》噉。《寵物小精靈》入面嘅世界有好多品種嘅寵物小精靈（包括好出名嘅比卡超），唔同品種喺能力值同特殊能力等嘅特性上都有差異，玩家扮演一位**精靈訓練員**，能夠用精靈球呢種架生收服住喺野外嘅寵物小精靈，而玩家要做嘅嘢就係收服自己想要嘅寵物小精靈，再組成自己嘅隊伍，並且同人工智能或者第啲玩家對戰。除咗《寵物小精靈》之外，出名嘅馴怪獸遊戲仲有《數碼暴龍系列》相關嘅遊戲、《勇者鬥惡龍怪獸系列》同埋《妖怪手錶系列》呀噉。

## MMORPG

大型多人網上角色扮演遊戲（MMORPG）結合咗大型多人網上遊戲同埋角色扮演遊戲。一隻典型嘅 MMORPG 玩法如下：喺遊戲開始嗰陣，玩家要創造自己控制嘅角色，決定自己個角色嘅外形、種族以至職業等嘅特性，並且喺一個（好多時用奇幻美學嘅）虛擬世界入面冒險同做任務，而個角色會喺冒險嘅過程當中得到經驗值同升呢（同一般嘅 RPG 類似）。廿一世紀初 MMORPG 最出名嘅作品係《魔獸世界》（WoW）。

MMORPG 最大嘅特徵在於虛擬世界：响一隻典型嘅 MMORPG 當中，玩家可以透過控制自己嘅角色同第啲玩家嘅角色互動，而玩家嘅數量好多時閒閒地都數以萬計，令到遊戲世界好似真係有一大柞有智能嘅人噉樣；好多 MMORPG 仲會模擬埋現實社會嘅制度，例如係容許玩家之間交易遊戲入面嘅物品（武器同虛擬錢等等），形成虛擬經濟；除此之外，個遊戲世界通常仲會係一個持續世界－噉講意思即係話，隻遊戲嘅營運者會用主機伺服器一路行住隻遊戲嘅虛擬世界，所以原則上就算冇玩家喺入面，個遊戲程式都會係噉行落去，似十足一個真嘅世界噉。遊戲界認為，MMORPG 其中一個最大嘅賣點在於能夠令玩家感覺自己好似穿梭咗去另一個世界，體驗緊角色嘅人生噉。

## 睇埋
*經驗值，RPG 呢種遊戲嘅定義性特徵。
*奇幻，RPG 成日用嘅美學。
*桌上 RPG

## 引咗
今期流行

《**今期流行**》（）係香港電視廣播有限公司嘅資訊節目，介紹香港潮流資訊，總共有兩輯：第一輯由張寶兒、單文柔、丁子朗、麥凱程、孔德賢、伍樂怡、黃碧蓮做主持，喺2018年2月23號到11月16號逢禮拜五21:00到21:30喺J2播；第二輯由丁子朗、孔德賢、王虹茵、伍樂怡、張寶兒、麥凱程、黃碧蓮、魏韵芝、鄧以婷、譚焯升、何泳芍（第26集起）做主持，喺2018年11月22號到2019年8月30號逢禮拜四、五22:00到22:30喺J2播。

## 每集內容
### 第一輯

### 第二輯

## 節目調動
*2018年12月14號：由於21:30-00:00播電影《屍殺列車》，所以停播一集。
*2019年2月21號：由於直播《賽馬直擊：杜拜星期四賽馬日》，所以停播一集。
*2019年3月22號、3月29號、4月5號：由於播《時尚生活：米蘭巴黎時裝周2019》，所以停播三集。
*2019年6月20號：由於直播《賽馬直擊：雅士谷金盃賽馬日》，所以停播一集。
*2019年6月21號：由於直播《賽馬直擊：英聯邦盃賽馬日》，所以停播一集。

## 參考

## 出面網頁
*今期流行 - 主頁 - tvb.com
*今期流行 (Sr.2) - 主頁 - tvb.com

## 電視節目變遷
澳門農曆新年花車巡遊匯演

**澳門農曆新年花車巡遊匯演**係澳門特別行政區政府旅遊局喺每年農曆新年舉辦嘅賀歲花車巡遊活動，第一次搞係2012年，特色係分開兩日搞，通常第一日係大年初三，第二日係之後嗰個禮拜六或者禮拜日。每年巡遊都會用嗰年生肖命名，譬如2018年狗年叫「旺財狗年花車巡遊匯演」。每年節目都由香港無綫電視翡翠台安排錄影後喺香港同澳門播出。
劉凱健

**劉凱健**（；；）係中國大陸嘅傷殘人士兼畫家，江蘇南通啟東市人，2002年2月18號因觸電而冇咗兩隻手同一隻左腳。2008年開始學畫畫，曾經喺2012年4月18號攞過南通十大青春榜樣青年，同年6月9號由南通電台舉辦嘅第一屆弘陽盃幸福達人秀活動入面攞過冠軍，亦試過喺2013年5月10號攞過中國大學生自強之星。期間亦試過喺中國中央電視台嘅《向幸福出發》、《越戰越勇》等勵志節目出過鏡，重喺2016年5月8～24號搞過個人畫展。

## 攷

凱健
類:南通人
類:中國畫家
9
9
↘
香港原味道

《**香港原味道**》（）係香港電視廣播有限公司嘅飲食節目，節目會發掘香港本土食材嘅源頭。

節目有四輯：第一輯由2018年2月15號到4月1號香港時間逢禮拜日19:30到20:00喺翡翠台播；第二輯由2018年9月9號到12月9號同一時段播；第三輯由2019年3月3號到12月15號逢禮拜日20:00到20:30播；第四輯由2019年4月19號到7月19號逢禮拜日21:00到21:30播；第五輯由2019年10月11號到11月8號同埋2021年1月3號到3月28號同一時段播。

頭兩輯由吳幸美、黃庭鋒、譚玉瑛主持，第三輯加埋余德丞，同輯第15集起加埋林正峰、孔德賢；第四輯得返譚玉瑛、黃庭鋒、孔德賢、林正峰；第五輯留黃庭鋒、孔德賢、林正峰，加埋劉頌鵬、吳天佑。

## 每集內容
### 第一輯

### 第二輯

### 第三輯

### 第四輯

### 第五輯

## 節目調動
;第三輯
*2019年8月4、11號：由於播2019年度香港小姐競選特備節目《香港小姐公爵特訓班》同《香港小姐周遊好玩特訓班》，所以停播。
*2019年9月8號：由於播2019年度香港小姐競選特備節目《香港小姐眾星列陣》，所以停播。
;第五輯
*2020年10月22號：由於《流行經典50年》調到呢個時段播，所以停播。
*2021年1月10號：由於直播《萬千星輝頒獎典禮2020》，所以停播。
*2021年1月17號：由於直播《勁歌金曲頒獎典禮2020》，所以停播。
*2021年1月24號：由於21:00-22:00播《堅離地愛堅離地》大結局，所以提前到20:30-21:00播。

## 相關節目
*香港系列之原味道

## 出面網頁
*香港原味道 - 主頁 - tvb.com
*香港原味道 (Sr.2) - 主頁 - tvb.com
*香港原味道 (Sr.3) - 主頁 - tvb.com
*香港原味道 (Sr.4) - 主頁 - tvb.com
*香港原味道 (Sr.5) - 主頁 - tvb.com

## 電視節目變遷
滅。境

《**滅。境**》（***Annihilation***）係一部2018年嘅科幻冒險驚悚電影，由Alex Garland執導、寫劇本，改編嘅英文同名小說《**》。主演係妮妲莉寶雯、珍妮花積遜李、Gina Rodriguez、Tessa Thompson、Tuva Novotny、Oscar Isaac。

套戲喺2018年2月23號由派拉蒙公司負責喺美國上映，而2018年3月12日由Netflix負責喺其他市場上映。

## 演員
* 妮妲莉寶雯 飾 Lena
* 珍妮花積遜李 飾 Dr. Ventress
* Gina Rodriguez 飾 Anya Thorensen
* Tessa Thompson 飾 Josie Radek
* Tuva Novotny 飾 Cass Sheppard
* Oscar Isaac 飾 Kane
八鄉古廟

**八鄉古廟**係香港新界八鄉上村嘅一間古廟，而家係香港二級歷史建築。八鄉古廟係同益堂嘅產業，按傳統喺每年嘅秋分日、觀音誕會分別舉行齋菜宴同盆菜宴。

## 史
八鄉古廟喺清朝乾隆二十八年（1763年）起，並曾經喺咸豐十一年（1861年）、光緒十三年（1887年）、1963年同1987年重修過。喺2012年曾經火燭再重修。
喺香港日治時期，呢度曾經喺一個抗日嘅基地。
1898年英國接管新界嗰時，新界居民群起反抗同英軍發生激烈嘅衝突，新界六日戰展開，其中石頭圍之戰令到村民傷亡慘重。
後來村民投降，抗英六日戰爭結束。因為咁，八鄉古廟係對保鄉衞族壯烈犧牲嘅烈士悼念為村捐軀。

## 結構
八鄉古廟共有四個大殿：左殿係侯王殿、華光殿；正殿係觀音殿；右殿係天后殿。古廟右側邊係烈士祠，係悼念歷來為八鄉犧牲嘅烈士。
另外，而家重加咗關公殿，佛光像同斗姥元君像。

元朗八鄉古廟有一棵古樹係筆管榕，年過百歲，胸徑130厘米，係香港同屬樹中之最。

## 參考
*《香港古樹名木》，邢福武、丘國賢 主編，天地圖書，ISBN 978-988-211-585-9

## 出面網頁
*八鄉古廟
江村話

**江村話**（）係粵語方言，屬廣府粵語，分佈喺廣州北郊嘅江高鎮一帶嘅村落，係廣州北郊粵語方言嘅代表點之一，同蚌湖、神山、石井、太和、鐘落潭並列。

因爲江村地區喺舊底係屬廣州府嘅番禺縣管，呢度嘅人習慣叫珠江以北嘅地方（鹿步司同慕德里司，而家白雲區、越秀區一部份、黃埔區、天河區、荔灣區一部分）做上番禺，叫珠江河以南嘅地方（茭塘司同沙灣司，而家海珠區、番禺區、南沙區一部份）地方做下番禺。因爲喺番禺縣北部，所以又叫禺北話，呢個名係指舊底上番禺所有村鎮嘅話。

## 語音
### 聲母
江村話聲母格局基本同標準廣州話一致，但來泥二母徹底混合，亦即唔分n、l，佢哋係同一聲母嘅隨意變體。

### 韻母
江村話嘅韻母格局基本同標凖廣州話一樣。但喺具體字韻上有啲出入。豪韻字喺廣州話高化成ou，但喺江村話繼續保留喺古音狀態，讀aau，比如「好」字，江村話讀（特殊嘅係「冇」，讀）。蒸韻字喺廣州話係ing，而喺江村話同ang合流，冇ing呢個韻母，比如蒸讀成，城市讀成。

### 聲調
江村話聲調格局同廣州話一樣，都係九聲六調，但具體調值唔一樣。當中陰聲調部分（1、2、3調）個調值同廣州話完全一樣，而陽聲調部分，陽平係22，陽去係21，喺聽感上、調值上，啱好同廣州話嘅陽平、陽去對調。喺聲調字音嘅分佈上，江村話濁上歸去嘅現象普遍過廣州話，有好多廣州話讀陽上嘅字，喺江村話讀陽去，而用廣州話聽會覺得佢哋似讀成陽平。比如下面三個江村話嘅人稱代詞，用廣州話聽，會覺得佢哋變成「崖、尼、渠」，但實際上喺江村話佢哋係陽去字，而喺廣州話係陽上字。

## 詞彙
### 人稱代詞
*第一人稱：𠊎（）
*第二人稱：你（）
*第三人稱：佢（）
*人稱複數形式：加「哋」（，有變體）後面，如𠊎哋、你哋、佢哋。

### 特別詞彙
*戀，，意思係玩，「你冇戀隻鷄個」（），意思係「你冇去玩嗰隻雞」。
*屋歸，，意思係屋企，江村話唔用廣州話「屋企」呢個詞，屋字發音係下陰入。屋歸有簡稱名，叫歸（）。比如返屋企，江村話叫「趄歸」（），歸唔係做動詞，而係做名詞，指屋企。
*介陣時，，即係「嗰陣時」，口語上個意味係「舊時、以前」。呢陣時，，口語意味係「而家，而今」。
*「噉」會變音做，江村人寫字時會寫做「拱」，佢個意思同廣州嘅「噉」一模一樣。
*廣州話嘅「邊個」習慣講成「哪個」（），廣州話嘅「邊度」習慣講成「哪里、哪度、哪地」（），「哪字」可讀，亦可讀。
*「女仔」叫做「妹仔絲」（），「男仔」叫做「男仔頭」（），女人叫做「婆乸」（），但呢個名相對來講偏貶義，冇噉好聽。
*污糟邋遢，叫做「哪渣」（）、「泥世」（）。
*阿媽，喺舊時嘅江村話叫「阿大」（），但而今好少人噉講，係個舊派用詞。
*「仔」有個讀音叫，呢個同台山話類似。
*上邊叫「上高」（），下邊叫「下低」（）。
*傻人叫做「孬仔」（），傻更更叫「孬」（），廣州腦科醫院係以前嘅廣州市精神病院，喺芳村、江村都有院區，當地人稱精神病院做「孬仔院」（）。

### 客家話嘅影響
因爲江高鎮曾經貴爲廣州北郊嘅第一埠，係客家人從山區移民珠三角地區嘅中轉站，所以呢度嘅粵語受客家話影響，吸納咗一啲客家話嘅詞彙、發音，比如第一人稱叫「𠊎」唔叫「我」，同客家話一樣，又比如去「玩」，江村話叫去「撩」（，有變體），亦係客家話借詞。喺發音上，一啲字詞亦係客家話借詞，比如廣州話講「嗰」，江村話講「介」，比如話「介隻嘢」（），就係「嗰隻嘢」。「個」字亦受客家影響，變音做，如「介個人係咪江村㗎？」（），但受廣州影響，亦有將「個」字讀返做，現時客家影響同廣州影響並存。

### 廣州話嘅影響
因爲廣州話嘅強勢，一啲江村話嘅字調變到同廣州話趨同，現時處於保留本音同畀廣州話改音兩者之間。最典型係陽平、陽去呢兩個同廣州話音調唔一致嘅地方，畀廣州話影響咗。

## 參攷書
*

類:粵語
奧德修斯

**奧德修斯**係希臘神話人物，喺史詩《奧德修記》入面，佢曾經同海神波塞冬鬥智。

奧德修斯係善戰、勇敢、又有智謀嘅英雄，亦係伊法基島嘅皇帝，雅典娜嘅朋友。

## 奧德修記

經過特洛伊戰爭之後，英雄奧德修斯同佢旗下嘅軍隊坐船返屋企，但佢得罪咗海神普西頓，普西頓降災令佢哋遇到海難，全軍覆沒；奧德修斯靠住機智同勇敢避過一劫，但普西頓未嬲完，就施法令到奧德修斯搵唔到航線返屋企而喺個海度周圍漂流；另一邊廂，奧德修斯嘅老婆潘妮洛普唔知奧德修斯係生定死；面對一班喺度蠻橫噉向佢求婚嘅人，潘妮洛普就只能夠苦等老公返嚟；去到最後，諸神卒之出手幫奧德修斯，而經過十年漂流生活嘅奧德修斯返到屋企同老婆團聚，仲同佢個仔同啲僕人聯手殺晒啲求婚嘅人。大團圓結局。

## 屋企人
### 老婆

### 獨仔
奧卡諾斯

**奧卡諾斯**（，古希臘文：Ὠκεανός）係希臘神話嘅神，亦係第一代泰坦神其中一位，由烏拉諾斯同蓋亞生。佢係海洋同江河嘅神。
奧卡尼得斯

**俄刻阿尼得斯**係希臘神話嘅神，由俄刻阿諾斯同忒堤斯生嘅三千個女，分別掌管世界各地嘅海洋同江河。
海柏利昂

**海柏利昂**（Ὑπερίων）係希臘神話嘅神，亦係第一代泰坦神其中一位，由烏拉諾斯同蓋亞生。佢生咗3位第二代泰坦神：赫利奧斯、厄俄斯同塞勒涅。
科俄斯

**科俄斯**係希臘神話嘅神，亦係第一代泰坦神其中一位，由烏拉諾斯同蓋亞生。佢生咗2位第二代泰坦神：勒托同阿斯忒里亞。
上村 (香港)

**上村**（）係香港元朗區八鄉嘅一條原居民村落，一帶全部係低密度嘅住宅同車場（以劏車場常見），環境相對僻静。

## 史
黎族二世祖黎忠卿喺宋朝由江西搬去廣東新會，佢嘅子孫日漸繁衍到東莞同錦田一帶，但本土鄧氏喺當地勢力強大，迫使到黎氏第十三世祖黎會雲最後帶領族人搬去上村祠堂村，跟住由第廿四世祖黎金泰去建立黎屋村，並起咗黎氏大屋同植桂書室。

## 石頭圍之戰
1899年4月喺香港新界發生一場英國軍隊同新界原居民間叫做「新界六日戰」嘅戰爭，起因英國接收新界地區之後，以屏山鄧氏為首嘅新界原居民各大氏族，反抗英國嘅統治，其中三場主要嘅戰役分別喺大埔梅樹坑、林村林村凹同上村石頭圍展開。

4月17號英軍進入上村附近駐守，同時另一支英軍，北上途經泰坑、粉嶺，逐條村投降後再轉入八鄉支援。4月18號，喺林村凹潰敗嘅村民同英軍喺石頭圍東北，隔岸對戰，英軍沿住水道佈防，直到村民發動進攻到達約二百碼範圍時英軍先至開槍，呢場戰役中村民傷亡慘重，好快就敗走，英軍再追趕敗軍直至到入夜。4月19號，村民投降，六日戰爭結束。

## 附近景點
* 八鄉古廟
* 植桂書室
* 黎氏大屋
* 黎氏宗祠
* 上村公園回歸紀念柱

## 交通
到達嘅公路有林錦公路、錦田公路、荃錦公路同錦上路。

## 參考
蓬托斯

**蓬托斯**係希臘神話嘅神，代表海洋。佢係蓋亞個仔，同時又同蓋亞生咗5個仔女。
倪克斯

**倪克斯**（；，「夜晚」噉解）係希臘神話入面嘅一個女神，代表夜晚同夜空。佢係卡俄斯個女，同佢阿哥厄瑞玻斯生咗好多仔女。

古希臘人嘅文獻鮮有提到倪克斯，但佢依然係一個重要嘅天神：希臘神話相傳話，倪克斯生於宇宙嘅極初期（某啲版本話佢係同宇宙一齊誕生嘅），而且係睡眠、死亡同黑暗之母；根據傳說，倪克斯生得靚之餘又法力高強，連宙斯呢個眾神之王都對佢又敬又畏－有歷史學家話，夜空女神俾古希臘人想像成好似夜空一樣，壯麗又神秘。

## 睇埋
*夜空
*夜晚

## 攷
盤古

**盤古**，係而家嘅中國神話體系入邊，一個相當係始祖地位嘅自然神。按照體系嘅傳說，佢係同耶和華咁開天闢地，而天地萬物都係由佢個身轉化出嚟，三皇五帝係要跟尾先至出埋嚟嘅。喺唐字界入面，盤古大陸就用佢個名命名。追溯返去，相信佢係盤瓠度演變過來嘅，呢個係畀先古嶺南嘅瑤族認為係佢哋族群嘅祖先，喺瑤人建立嘅南海中盤古國度亦延續咗呢個信仰。 

## 起源
關於盤古嘅起源，一般主流認為係來自百越嘅地頭度，細啲講就係喺廣東度，有相信盤古就係廣東人嘅祖先嚟嘅。根據《述異記》載：「南海中盤古國……今南海有盤古氏墓，亙三百里，俗雲後人追葬盤古之魂也；桂林有盤古氏廟，今人祝祀」根據啲專家學者嘅考證，舊陣時盤古國嘅位置，估計係而家嘅廣東爐山地區，喺古代原先係瑤族人生活喺嗰度。

相信大概係1500年前，瑤族遷入咗南粵，而其中一支落腳咗南嶺嘅青雲山餘脈（即係花縣花山度），而據《花縣誌》記載，獅嶺嘅爐山（後稱盤古王山）、花山、梯面一帶，就係古代瑤族嘅居所。舊底落腳喺梯面嘅瑤人，就建立咗盤古國，仲喺盤古峒度起咗盤古廟，逢農曆十月十六日嘅盤王節都會盛大慶賀，活動延續到咗明弘治年間。後尾明廷官兵去到鎮壓盤古國，盤古廟畀焚毀，啲瑤民唔少走難咗，留低咗盤古神碑等遺跡。剩低嘅瑤人亦慢慢畀同化咗就。

## 書畫記載
盤古傳說嘅漢書記載，就喺東漢後期出現咗，到三國陣經已廣為流傳。現存嘅文獻度，最早有講到盤古嘅係222年《魏大饗記碑》：「起尚盤古，羅天⎕焉。」（⎕為虛缺號） 東吳韋昭嘅《洞記》就講到，盤古嘅傳說流傳喺世間：「世俗相傳為，盤古一日七十化，覆為天，偃為地……」

### 古仔
三國陣盤古嘅古仔係咁話嘅：又傳言：

到南北朝嗰陣嘅傳說：

到咗西晉陣，就有埋畫咗盤古嘅壁畫：太康年間(280-289)，益州刺史張收，就喺成都嘅周公禮殿牆壁度，畫上咗盤古。」

## 信仰
瑤族奉盤古王做係開天闢地嘅始祖，排瑤叫佢做盤古王公（盤古王婆），過山瑤就叫佢做盤王、盤瓠王或盤王聖帝。

道教後尾吸納埋盤古做自己嘅神祗，兼加咗號叫佢做「元始天王」。上清經《枕中書》係咁寫到：「昔二儀未分，溟滓鴻蒙，未有成形。天地日月未具，狀如雞子，混沌玄黃。已有盤古真人，天地之精，自號元始天王，游乎其中」。

### 粵民間嘅信仰
喺南北朝時代，嶺南度就有祀奉盤古嘅活動，「今南海有盤古氏亙三百餘里，俗云後人追𦵏盤古之魂也。桂林有盤古氏廟，今人皆祝祀 。」排瑤係喺舊曆七月七搞盤古王誕，舊曆十月十六就係搞盤古王婆誕，瑤人會喺慶典入邊做具族裔特色嘅耍歌堂。舊底每個大嘅瑤排有自己嘅盤古王廟，廟廳除咗擺盤古王兩公婆嘅像，仲有各房姓祖先嘅像，設埋有掌廟公同燒香公去到打理，每逢節日仲有每月初一、十五，都會由燒香公代為到廟焚香敬奉。過山瑤除咗年節祭祀外，仲不定期會搞「還盤王願」嘅儀式。

廣東花縣係傳聞中盤古國同盤古氏墓嘅所在地，到依家仲有盤古王山同埋盤古王廟，誕會就同其他幾處瑶人舉行嘅誕期唔同，當地係喺每年舊曆八月十一到十五搞盤古王誕會，係非常之盛大嘅，會有過萬嘅信眾參與。期間嘅活動有鬧花燈、搶花砲，舊底仲有請戲班演大戲，戲臺搭到廟前，仲請埋盤古王睇戲。

而廣州北面嘅人和、鴉湖、高增、長紅、南村同太和莊等鄉村，亦建有盤古廟，都會搞同獅嶺度一樣嘅祭祀活動，如廣州均和長紅村嘅盤古廟度嘅《重建盤古廟碑記》記載咗：「盤古王之出世也，辟地開天，首達陰陽之理，治人御物，先宏庶類之源，大有利於生民，宜酬功於萬古。」而呢啲鄉村嘅盤古誕辰，就跟返瑶族嘅盤古王婆誕喺舊曆十月十六日搞嘅。

而廣西來賓度亦有盤古廟，仲有盤古嘅傳說同歌謠，有唔少以盤古做名嘅村、山同山窿等，有著完善而獨特嘅盤古文化體系。

盤古嘅信仰喺香港度就唔多流行，除咗啲比較耐嘅佛堂，得喺大埔嘅盤古王廟係奉盤古做主神。而供奉盤瓠嘅，就得大澳度嘅創龍社，係喺隔離擺咗個狗型神像嘅神龕，畀啲街坊當係一般嘅神獸嚟拜 。

## 盤古遺跡一覽

喺廣東方志記載度，有盤古廟同叫盤古嘅地頭，係中國大陸度共和國各省入邊最多嘅，廣西度嘅統計就僅次廣東。而其他有稍微多啲盤古遺跡嘅，仲有湖南、江西、海南、雲南、貴州等地。嶺南度仲留存嘅盤古廟或盤瓠廟，祀祭嘅神像都係狗頭、狗首人身嘅樣，志記有嘅廟或壇，包括咗花都獅嶺、肇慶北嶺山、博羅、南雄、四會，廣西桂林、柳州、柳江、馬平等地。

## 睇埋
* 嶺南文化
## 參考
賴伊

**賴伊**（**Trygve Lie**，）係挪威政治人，亦係頭一任聯合國秘書長，1946年到1952年在任。
晉源押

**晉源押**喺香港新界元朗舊墟長盛街72號，由已故元朗鄉紳鄧佩瓊嘅先父鄧廉明創立，到而家已經有二百幾年歷史，而家已被古物古蹟辦事處評為一級歷史建築。

晉源押係香港現有最古老嘅當鋪，喺香港開埠之前已經開業，二次大戰完結之後結束營業，而家重門深鎖，原本喺門前懸掛呈「蝙蝠在上，金錢在下」形狀，意思「福在眼前」寫住「晉源押」嘅葫蘆形招牌已經拆咗棄置喺地下。舖頭用青磚砌成，麻石做基層，「熨攏」式嘅大門，門額寫有「晉源押」三個大字，但兩旁寫有「晉饒萬寶、源匯百川」嘅對聯就不翼而飛，屋簷上鑲有雕花陶瓷，保留住古色古香嘅建築原貌。

香港歷史博物館嘅「香港故事」常設展有展區係仿照「晉源押」嘅陳設。

## 參考
* 「香港故事」常設展（PDF格式）
* 《新界宗族文化之旅》，嚴瑞源編著，萬里書店，ISBN：962 14 2936 6

類:元朗舊墟
吳丹

**吳丹**（**U Thant**，）係緬甸政治人，亦係第3任聯合國秘書長，1961年到1971年在任。
## 出面網頁
華德翰

**華德翰**（**Kurt Waldheim**，）係奧地利政治人，亦係第4任聯合國秘書長，1972年到1981年在任，之後做過奧地利總統，1986年到1992年在任。
裴瑞茲

**裴瑞茲**（**Javier Pérez de Cuéllar**，）係秘魯政治人，第5任聯合國秘書長，1982年到1991年在任。
類:秘魯政治人
布特羅斯·布特羅斯-加利

**布特羅斯·布特羅斯－加利**（；，；）係埃及政治人，亦係第6任聯合國秘書長，1992年到1996年在任。

## 名譽博士
*  俄羅斯科學院國家和法律研究所名譽法學博士（1992年9月）
*  巴黎政治學研究所名譽博士（1993年1月）
*  盧旺天主教大學名譽博士（1993年4月）
*  賴伐爾大學名譽博士（1993年8月）
*  卡洛斯三世大學名譽博士（1994年4月）
*  喬治敦大學外交學院名譽學位（1994年5月）
*  蒙克頓大學名譽國際法博士（1994年8月）
* 布加勒斯特大學名譽博士（1994年8月）
* 巴庫大學名譽博士（1994年10月）
* 埃裡溫大學名譽博士（1994年11月）
* 海法大學名譽博士（1995年2月）
* 維也納大學名譽博士（1995年2月）
* 墨爾本大學名譽博士（1995年4月）
*  卡爾頓大學名譽法學博士（1995年11月）
*  波爾多孟德斯鳩大學名譽法學博士（1996年3月）
*  高麗大學名譽博士（1996年4月）
*  南京大學名譽博士（2001年12月）

## 攷

## 出面網頁

* 布特罗斯·布特罗斯-加利 | 联合国秘书长，聯合國 

類:埃及政治人

類:南京大學名譽博士
厄客德娜

**厄客德娜**係希臘神話嘅怪物，上半身係個女人，下半身係一條或者一孖蛇尾。
山廈村張氏宗祠

**山廈村張氏宗祠**，又叫**華封堂**，喺香港新界元朗區屏山山廈村（而家叫山下村），喺嘉慶20年（1815年）起，係村民聚會同祭祖嘅地方，1999年被評為法定古蹟。

## 史
山廈村（而家叫山下村）嘅開村始祖係張直臣，早喺明朝因為經營鹽業，由東莞簧村搬去新安橫洲，喺清朝順治年期間搬去山廈村現址。康熙元年清廷嚴厲執行遷界令，張氏族人被迫搬走。康熙8年復界之後，部分族人未有回流返嚟，導致分居各地。時到今日，山廈村仍然係張氏嘅單姓村落。

張氏宗祠由該族第22代嘅張炳南、張志廣、張耀晃同張瑞一喺嘉慶20年起。1930至50年代宗祠曾經做過鄉村小學，畀村中嘅子弟讀書，而女仔就只可以喺晚間時分入祠裏面上學。1958年當族人喺欖口村附近起咗華封小學之後，祠裏面前廳嘅左邊廂房就由校長室改成村公所，用咗長達10年，而家就用嚟貯物，左邊側走廊曾經用嚟做廚房。

## 建築
張氏宗祠係傳統2進一院3開間式青磚嘅建築，門額金字「張氏宗祠」，大門外掛咗南海陳景舒寫嘅「**華**民愛國體 **封**爵振家聲」嘅對聯。廂房喺天井兩邊，後進明間放置咗歷代祖先木主嘅神龕，頂層供奉唐朝丞相張九齡嘅靈位，山廈村同廣東東莞張氏族人大多數供奉張九齡為祖先；兩邊偏廳分別掛咗咸豐11年「旨賞換花翎」同辛酉科「武魁」牌匾。

香港政府喺1998年中至1999年尾由建築署同古物古蹟辦事處負責監督張氏宗祠復修嘅工程，慶祝重修完成嘅開光典禮喺1999年12月19號舉行。

## 參考

## 出面網頁
* 香港歷史文物：元朗山廈村張氏宗祠
* 古物古蹟辦事處：元朗山廈村張氏宗祠
哈瑪紹

**哈瑪紹**（**Dag Hammarskjöld**，）係瑞典政治人，第2任聯合國秘書長，1953年到1961年在任。佢任內因飛機失事過身，同年獲追頒諾貝爾和平獎。

## 屋企
哈瑪紹亞爸（1862－1953）係（1914年至1917年在任）。 亞媽Agnes Almquist（1866－1940）。有三位亞哥Bo、Åke同Sten。

## 死

1961年9月，哈瑪紹坐住架飛機，準備去參加停火談判。最後架飛機喺北羅德西亞（今日嘅贊比亞）附近準備降落時墜毀，連埋哈瑪紹機上16人咸不剌死晒。調查指飛機飛得太低，撞到樹木而墜毀。

## 出面網頁

類:飛機失事死者
祖柏斯

**祖柏斯**（**Joe Pesci**，出生名**Joseph Frank Pesci**，）係一位美國演員、歌手。佢出名係扮演多種風格嘅硬漢、變化無常嘅角色，出名喺《寶貝智多星》同埋《寶貝智多星2》裏面飾演Harry Lime，《*My Cousin Vinny*》嘅Vincent Gambini，重有喺馬田史高西斯嘅電影《狂牛》（1980年）、《盜亦有道》（1990年）同《賭城風雲》（1995年）裏面同羅拔迪尼路一齊合作演出。

## 出面網頁
 
* 
* 
* 
*
直搗黃龍

《**直搗黃龍**》（***Bullets or Ballots***）係一部1936年嘅黑幫電影，由William Keighley執導。主演係愛德華羅賓遜、Joan Blondell、Barton MacLane，堪富利保加。

## 演員
* 愛德華羅賓遜 飾 警探Johnny Blake
* Joan Blondell 飾 Lee Morgan
* Barton MacLane 飾 Al Kruger
* 堪富利保加 飾 Nick 'Bugs' Fenner
* Frank McHugh 飾 Herman McCloskey
棉花俱樂部

《**棉花俱樂部**》（***The Cotton Club***）係一部1984年嘅美國犯罪電影，由法蘭斯哥普拉執導。主演係李察基爾、Gregory Hines、戴安蓮、Lonette McKee。

## 演員
* 李察基爾 飾 Dixie Dwyer
* Gregory Hines 飾 Delbert "Sandman" Williams
* 戴安蓮 飾 Vera Cicero
* Lonette McKee 飾 Lila Rose Oliver
* 尼古拉斯基治 飾
不一樣的童年

《**不一樣的童年**》（***A Bronx Tale***）係一部1993年嘅美國犯罪電影，由羅拔迪尼路執導，改編Chazz Palminteri嘅1989年英文同名舞台劇《**》。主演係羅拔迪尼路、Chazz Palminteri。

## 演員
* 羅拔迪尼路 飾 Lorenzo Anello
* Chazz Palminteri 飾 Sonny LoSpecchio
* Francis Capra 飾 Calogero Anello（9歲）
* Lillo Brancato, Jr. 飾 Calogero Anello（17歲）
* 祖柏斯 飾 Carmine
伊隆馬斯克

**伊隆馬斯克**（**Elon Reeve Musk**，）係美國同加拿大籍南非企業家，係SpaceX創辦人，亦係Tesla公司同PayPal嘅聯合創辦人。

## 流行文化

### 電影

* 《吸煙無罪》— 2005年，馬斯克擔任做咗諷刺電影《感謝你抽菸》嘅執行製片人 。
* 《鐵甲奇俠2》— 喺摩納哥賽車俱樂部入面，同小辣椒傾完計之後同東尼講「多謝，我想整電力噴射機」，接着東尼話「噉就一齊合作啦」  。
* 《未來外父插女婿》—出現咗喺派對上。
* 《全面進化》— 喺人工智能演講中飾演觀眾。
* 《索女‧重炮‧神經刀》 — 片尾同男主角握手只係得一句台詞

### 紀錄片

* 《》— 馬斯克帶領攝製組去參觀Tesla汽車製造廠。
* 《洪水來臨前》 — 馬斯克同里安納度狄卡比奧解釋 Gigafactory 可以解決全球能源問題。
* 《 》 — — 馬斯克同太空探險技術公司嘅工程師開始咗一項歷史性任務：佢哋要令美國宇航局嘅宇航員重返國際太空站，並徹底地去改變太空旅行。 

### 蠟像
* 香港杜莎夫人蠟像館喺2024年4月24日宣布「被譽為改變世界嘅科技界重量級人物兼企業家」伊隆馬斯克嘅全球第一尊蠟像即將進駐。 
* 紐約杜莎夫人蠟像館喺2024年12月4日正式推出伊隆馬斯克嘅蠟像，並將佢納入即將推出嘅「未來太空間」（The Space Room）展區。 

## 參考

## 出面網頁
鳥山明

**鳥山明**（）係日本漫畫家，愛知縣名古屋人，出名作品包括《IQ博士》同埋《龍珠》。佢喺2024年3月1號因為急性硬膜下血腫過身，終年68歲。
拔都

**拔都**（，）係鐵木真大仔朮赤個二仔，亦係欽察汗國（金帳汗國）開國大汗，1227年到1255年在位。

## 攷

類:蒙古族人
名偵探柯南

《**名偵探柯南**》（日文：名探偵コナン*Meitantei Konan*，英文：Detective Conan），係日本動漫兼漫畫作品，用查案做題材，作者係青山剛昌，1994年開始喺小學館出嘅雜誌《週刊少年Sunday》連載。

《名偵探柯南》有陣時係會指漫畫、相、電影等等嘅總稱。

## 故仔大綱
一個響日本好出名嘅高中偵探工藤新一，有一日同由細到大嘅老友毛利蘭去遊樂場玩嘅時候，見到有班古古怪怪嘅人響暗角做交易，所以新一偷偷地入去想去睇下佢哋響到做緊咩，點知畀人由後面偷襲同埋暈咗響度，暈低期間畀人灌咗神奇藥物「APTX-4869」。醒返嘅時候，佢已經變咗做一個小學生樣！（爾班神秘人就係黑暗組織）

情急之下，佢被逼要用假名江戶川柯南，響阿笠博士提議底下，佢寄住響由細到大嘅老友毛利蘭嘅老豆毛利小五郎屋企。為咗搵解藥，佢好努力咁追查黑暗組織，期間重得到好多人幫手（例如阿笠博士、灰原哀、赤井秀一、貝爾摩德等等）。好多時，佢會借住平時普通嘅案件去搵有關黑暗組織嘅資料。

### 角色

## 其他有關主線嘅嘢
### 原作漫畫版
原作漫畫版，係指由作者青山剛昌親自畫嘅，以書嘅形式賣出嚟嘅作品。

### 電視漫畫版

電視漫畫版講嘅嘢會以主線為中心，每集最多播大概三十分鐘。雖然電視漫畫版係由原作漫畫版改編，但無論係畫風抑或顏色、甚至係內容都有加加減減。

### 旅行特別篇

從2001年開始，小學館幫名偵探柯南搞咗一系列嘅旅行特別篇，主要係講柯南響一啲日本出名嘅景點上面點樣去解決一啲案件，從而推廣當地嘅文化。但係旅行特別篇同其他柯南系列唔同，響旅行特別篇入面好少會有黑暗組織出現，反而會係以感情線為主。

### 劇場版

劇場版，又叫電影版，係由原作改編、固定會響每年嘅日本黃金週播。時至今日，一共上映咗廿三部，仲有一部係因為疫情而未能夠如期上映。

而除咗頭兩部之外，其他嘅都會以「の 」（意思即係「的」、有時會譯做「之」）字為中心。

### OVA

### 電視劇

改編自原作漫畫嘅真人版作品，由2006至2012年一連播出四部單發版同埋一部連續劇。

## 衍生作品
* 《**名偵探柯南 犯人·犯澤先生**》（名探偵コナン 犯人の犯沢さん）
: 作：青山剛昌
: 畫：神庭麻由子
: 題材：搞笑
*《**名偵探柯南 零的日常**》（名探偵コナン ゼロの日常）
: 作：青山剛昌
: 畫：新井陸廣
: 關於：名偵探柯南出名角色安室透嘅日常生活
*《**名偵探柯南 警察學校篇**》（名探偵コナン 警察学校編 Wild Police Story）
: 作：青山剛昌
: 畫：新井陸廣
: 題材：名偵探柯南警校五人組嘅過去（分別有安室透、松田陣平、諸伏景光、伊達航同荻原研二）

## 拎
*名偵探柯南各個23部劇場版嘅短預告篇
SpaceX

**SpaceX**係美國一間搞太空飛行嘅公司，2002年由伊隆馬斯克創辦，總部喺加州賀桑。

2020年5月31號，佢哋第一次成功將美國太空總署嘅太空人，送上太空，去國際太空站。

## 攷
海賊王

《**海賊王**》（**ONE PIECE**）係日本動漫作品，用海賊做題材，作者係尾田榮一郎，1997年開始喺《週刊少年JUMP》連載，截至2018年6月已經出咗89本單行本，喺2021年9月3號喺日本出咗第100本單行本，加埋已經一共賣咗超過1億本書，有啲單行本仲賣咗超過300萬本書添。

佢嘅電視動畫喺1999年首播，第1000集喺2021年播出。

## 主要角色

### 草帽海賊團
*路飛
*卓洛
*烏索普
*奈美
*山治
*索柏
*魯賓
*芬奇
*布魯克
*甚平

### 黑鬍子海賊團
*芝沙斯

## 參考
俠友

《**俠友**》（***Manhattan Melodrama***）係一部1934年嘅美國前編碼犯罪電影，由W. S. Van Dyke執導。主演係奇勒基寶、William Powell、Myrna Loy。

1934年7月22號，臭名遠播嘅罪犯去咗芝加哥嘅睇呢套戲，出咗劇院之後，佢就被聯邦探員開槍打死咗。Myrna Loy對電影公司利用呢件事得到利益而覺得反感。2009年電影《大犯罪家》裏面都有講到《俠友》同埋John Dillinger嘅死。

## 演員

* 奇勒基寶 飾 Edward J."Blackie" Gallagher
* William Powell 飾 Jim Wade
* Myrna Loy 飾 Eleanor Packer
* Leo Carrillo 飾 Father Joe
* Nat Pendleton 飾 Spud
東芝

**東芝**係日本一間電子產品同半導體嘅製造商，1939年由**東京電器**同**芝浦製作所**合併成，總部喺東京。
愛立信

**愛立信**（**Ericsson**）係瑞典一間電訊設備嘅生產商，1876年創辦，總部喺斯德哥爾摩。
冶天科技

**冶天科技**（，簡稱**ATI**），係加拿大一間半導體製造商，1985年創辦，總部喺安大略省萬錦，2006年俾AMD收購咗。2010年之後，AMD冇再用呢個牌子。

## 參考
鴻海

**鴻海**，牌子名叫**富士康**（**Foxconn**），係臺灣一間電子零件同半導體嘅製造商，1974年創辦，總部喺新北。
## 出面網頁

*
差集

**差集**（\）係集合論嘅一個概念。A嘅差集，代表唔屬A嘅元素。

## 睇埋
*互斥
*互補分佈
交集

**交集**（∩）係集合論嘅一個概念。A同B嘅交集，代表既屬A又屬B兼唔屬其他元素。
併集

**併集**（∪）（亦稱union、）係集合論嘅一個概念。A同B嘅併集，代表屬A、屬B或者兩隻都屬，兼唔屬其他元素。
技能

**技能**係指需要時間去學習同訓練先至掌握到嘅能力，譬如一個行業入面嘅手藝、用語言去溝通嘅能力、待人接物嘅軟性技能噉。
胃酸

，又叫**胃**，係胃嘅分泌物，用嚟消化食物。佢嘅pH值係1.5到3.5，化學成份主要係鹽酸、氯化鉀同氯化鈉。

## 攷
熱能

**熱能**係種能量形式，透過物體嘅溫度去表現。高溫物體接觸低溫物體，前者嘅熱能就會逐漸轉移到後者。
比熱容量

**比熱容量**，可以簡稱做**比熱容**或者**比熱**，係熱力學常用嘅一個物理量，表示物體吸熱或者散熱嘅能力。比熱容量越大，物體吸熱或者散熱能力就越弱。

比熱容量喺國際單位制入面嘅單位係焦耳每千克開爾文。亦可以讀做焦每千克開、焦耳每千克凱爾文、焦耳每公斤克耳文等等。寫成J/( kg · K )。焦耳每千克攝氏度[J/( kg · ℃ )]同焦耳每千克開爾文喺數值上係等同嘅。
肯特山

**肯特山**（ ），古時叫**狼居胥山**，係蒙古國北部一座山，海拔2,800米。傳說成吉思汗就係葬喺度。

類:蒙古國地理
類:山脈
先選式波箱

**先選式波箱**係一種車用嘅棍波，20世紀初已經有。佢嘅特色係支波棍係用嚟揀定下一個要用嘅波段，然後踩波箱個腳掣去轉波，而唔係踩住極力子郁波棍嚟轉波。

## 參考
娛苑

**娛苑**喺香港新界元朗區橫洲東頭圍村公所側邊，鄰近朗屏邨。佢係蔡寶田先生喺1927年起嘅英國式大宅，原身係一半別墅一半農園嘅地方，50年代初曾經開放畀公眾做遊園地，而家已經關閉。

## 建築
大閘寫有一對聯：「娛覽遠山青人畫；苑環嘉樹紅葉歸。」雖然而家已經荒廢，然而佢嘅兩層英國式建築風格外觀幾有睇頭。不過佢裏面就已成為工場同雜物房，好難入裏面參觀。喺2007年1月8號被古物古蹟辦事處評為香港一級歷史建築，但喺2010年5月17號降级為香港二級歷史建築。

## 相

File:Yueyuen 03.JPG|娛苑噴泉殘蹟一
File:Yueyuen 04.JPG|娛苑噴泉殘蹟二
File:Yueyuen 05.JPG|娛苑主樓後面
File:Yueyuen 06.JPG|娛苑裏面園景


## 媒體介紹
喺2014年香港TVB節目《區區有鬼故》入面，就介紹過娛苑。

## 出面網頁
* 古物古蹟辦事處
* 娛苑在2008年11月的外觀影像
* 一九二七年的大屋
* 横洲東頭圍娛苑1927

## 參考
碼頭風雲

《**碼頭風雲**》（***On the Waterfront***）係一部1954年嘅美國犯罪電影，由伊力卡山執導，改編喺1948年11月至12月刊登喺《》嘅一系列文章「Crime on the Waterfront」。主演係馬龍白蘭度。

## 演員
* 馬龍白蘭度 飾 Terry Malloy
* Karl Malden 飾 Father Barry
* Lee J. Cobb 飾 Michael J. Skelly，又叫做"Johnny Friendly"
* Rod Steiger 飾 Charley "the Gent" Malloy
* Eva Marie Saint 飾 Edie Doyle
艾瑪錢伯絲

（；）係英國嘅女演員，英格蘭唐卡士打人。1988年出道，曾經喺1994～2007年拍過The Vicar of Dibley先至出名，重喺1999年喺電影《摘星奇緣》出過鏡。

錢伯絲喺2018年2月21號死咗，終年53歲。

## 攷
* 

類:英國女演員
三更半夜 (美國電影)

《**三更半夜**》（***After Hours***）係一部1985年嘅美國黑色幽默電影，由馬田史高西斯執導，編劇，、同監製。主演係Griffin Dunne。

## 演員
*  飾演 Paul Hackett
*  飾演 Marcy Franklin
*  飾演 June
*  飾演 Pepe
*  飾演 Kiki Bridges
*  飾演 Julie
*  飾演 Tom Schorr
*  飾演 Neil
*  飾演 Gail
*  飾演 Pete
*  飾演 Horst
*  飾演 Lloyd
*  飾演 咖啡店收銀員
*  飾演 的士司機
*  飾演 餐廳收銀員
*  飾演 Club Berlin保鑣
* 馬田史高西斯 飾演 Club Berlin探射燈操作員
窮街陋巷

《**窮街陋巷**》（***Mean Streets***）係一部1973年嘅美國犯罪電影，由馬田史高西斯執導。主演係夏菲基圖、羅拔迪尼路，其他演員有、、、。

## 演員
* 夏菲基圖 飾演 Charlie Cappa
* 羅拔迪尼路 飾演 John "Johnny Boy" Civello
*  飾演 Tony DeVienazo
*  飾演 Teresa Ronchelli
*  飾演 Michael Longo
*  飾演 Giovanni Cappa
*  飾演 Mario
*  飾演 Joey
* Lenny Scaletta 飾演 Jimmy
*  飾演 Diane
* Murray Moston 飾演 Oscar
*  飾演 猶太女仔
* 大衛卡列甸 飾演 醉漢
*  飾演 鎗手
*  飾演 差佬
*  飾演 士兵
;未掛名
* 馬田史高西斯 飾演 Jimmy Shorts
*  飾演 Woman on Landing
蓬萊閬苑

**蓬萊閬苑**係香港新界大埔區一間大型道觀，喺大埔區南部嘅碗窰鄉半山洲。供奉呂祖為主神，當地人叫佢做「呂祖廟」。

## 史
蓬萊閬苑喺1960年代中起，創辦人叫二姑，起初喺深水埗設壇城，之後買入咗半山洲山坡地，開始起閬苑，用嚟清修，長年累月，慢慢修建而成。閬苑依山而起，其地方又叫鳳凰山，入口嘅牌坊亦都寫住「鳳凰山」，園景佈局考究，小橋流水，好有古樸嘅味道。主殿供奉呂祖畫像，題款係甲午年（1954年），殿前面分別供奉八仙同觀音彩畫，主殿之後有兩層殿宇，樓下係「關帝廳」，二樓設有「龍鳳殿」，供奉玉帝、龍母同觀音諸神。

每逢農曆正月初九嘅玉皇誕、四月十四呂祖誕同八月初八嘅八仙誕等，唔少善信都會去到蓬萊閬苑參拜。

## 參考
* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

## 出面網頁
* 蓬萊閬苑
藝術家

**藝術家**（）係指創作藝術作品嘅人，包括寫作、畫畫、影相、表演、雕刻、音樂、書法或舞蹈等藝術領域。
應龍廖公家塾

**應龍廖公家墊**又叫**顯承堂**，喺香港新界上水圍莆上村。書室喺1838年（清朝道光年間）起，由住喺上水鄉嘅廖氏第四代廖應龍起嘅。書室最初嘅教學係卜卜齋，並派出學生去參加科舉考試，多人成功考獲舉人或者係貢人。家墊喺1965年改建做幼稚園，一直經營到1988年。墊裏面有一個叫做「配賢」嘅祭壇，用嚟表揚喺科舉考試中成績彪炳嘅祖先。另外村民以往亦會喺呢度搞春祭、慶祝生日同婚事。應龍廖公家墊修復工程更得到2006年聯合國教科文組織亞太區文物古蹟保護獎嘅嘉許獎。

而家應龍廖公家墊已被古物古蹟辦事處評為一級歷史建築。

## 睇埋
*廖萬石堂

## 參考
*Antiquities and Monuments Office (2009).*Brief Information on Proposed Grade I Items*.P.169-170. 
https://web.archive.org/web/20120321222912/http://www.amo.gov.hk/form/Brief_Information_on_proposed_Grade_I_Items.pdf

類:上水
后角天后廟

**后角天后廟**，又叫**口角天后古廟**，喺香港屯門舊墟天后路，背靠住小山丘，係屯門嘅著名景點。

## 歷史
口角天后古廟喺屯門海口嘅角落，背靠住杯渡山，面向屯門港，所以叫口角廟。

屯門舊墟舊時係水路嘅要道，所以唔少漁民喺度聚集同居住。漁民向來信奉天后，為求神明庇護以求工作平安，於是喺屯門舊墟起天后廟嚟供奉天后娘娘。

廟喺明初（1368年）由經營鹽業嘅陶氏族人起。清代呢區嘅村民同忠義堂嘅人曾經多次夾錢重修，1931年，再度重修，先至得到而家嘅外貌。而家，廟裏面仍然有康熙三十六年（1697年）鑄造嘅一個銅鐘，係舊時浙江籍人士送嘅。由此可見舊時屯門港對外海路嘅重要性。

## 出面網頁
*發現屯門 屯門社區生態古蹟文化導賞遊

類:屯門
三聖墟

**三聖墟**（）係香港屯門嘅小漁村，喺青山灣東南岸，介乎井頭村同掃管笏村中間，嗰度嘅**三聖墟海鮮市場**（）係香港著名嘅海鮮市場之一。

## 歷史
三聖墟原本個名叫青山灣，後嚟因為村旁山邊起咗三聖廟而改名。廟旁邊楝咗一塊大石，石前有碑文記述「填海之前，岸線所在，以此石為界」，呢個係舊時屯門海岸線嘅標誌。村裏面嘅居民以蜑民同客籍為主。直到1950代初，因來自大陸嘅移民日漸增多，山邊起咗唔少寮屋，居民就地喺海邊搭建棚屋。近海嘅地方就逐漸發展成為墟集。
到咗1976年，香港政府發展屯門新市鎮，三聖村大量棚屋被拆，填海之後起咗三聖邨。而附近喺1980年代至1990年代初亦起咗唔少私人住宅。

## 出面網頁
* 香港自遊樂在18區
* 三聖村神石妄動惹禍

類:屯門
登勤鍾斯

**登勤鍾斯**（**Duncan Jones**，全名**Duncan Zowie Jones**，）係英國一位導演、監製、編劇。他最出名係執導科幻電影《月劫餘生》（2009年）、《危機解密》（2011年）同埋《魔獸爭霸：戰雄崛起》（2016年）。

佢係英國歌手大衛寶兒嘅仔。

## 電影作品
### 導演
* 2009年：《月劫餘生》（*Moon*）
* 2011年：《危機解密》（*Source Code*）
* 2016年：《魔獸爭霸：戰雄崛起》（*Warcraft*）
* 2018年：《默》（*Mute*）

## 出面網頁

* 
* 
* 
* 
* 

類:英國導演
類:編劇
照鏡潭

**照鏡潭**，原叫**灶頸潭**，喺香港新界大埔區嘅船灣郊野公園。景點包括「照鏡潭瀑布」同「照鏡潭」，瀑布高達35米，水花四濺，令到觀光客有極端清涼嘅感覺。沿住水潭邊，有幾嚿巨石可以仰臥，感受吓天然嘅景觀。水潭有兩層：頂層由水潭頂部穿過圓窿流下河水而形成，窿高約3米，河水由頂層流去下層，下層嘅水潭叫做「譅龍潭」，被譽為香港最壯觀嘅瀑布，吸引唔少觀光客去影相。

## 公共交通
* 巴士
** 喺港鐵大埔墟站搭九龍巴士75K線到大美督，再行大概40分鐘。
** 喺港鐵大埔墟站搭九龍巴士275R線直達（只限星期日同公眾假期）。
* 小巴
** 喺港鐵大埔墟站搭綠色專線小巴20R線。
** 喺港鐵大埔墟站搭綠色專線小巴20C線到大美督，再行大概40分鐘。

## 出面網頁
*照鏡潭
龍珠潭

**龍珠潭**喺香港新界大埔區嘅八仙嶺郊野公園。

## 地理環境
「龍珠潭瀑布」分上下兩層，兩層之間有一個「龍珠潭」，下層之下另外有「龍珠下潭」。上層瀑布高約8米，「龍珠潭」邊長約4米，承接上層嘅河水，氣勢逼人，「龍珠潭」嘅東口平滑，潭水瀉出，一落下11米，形成「龍珠下瀑」。下層瀑布嘅係一條飛瀑，另外有三角形嘅深潭，潭面rr9大。

## 公共交通
* 巴士
** 公眾假期：喺港鐵大埔墟站搭九龍巴士275R線直達；
** 平日：喺港鐵大埔墟站搭九龍巴士75K線到「大尾篤」，再行大概40分鐘。

## 鄰近嘅觀光熱點
* 新娘潭：水潭面積廣闊，水深而清，夏季喺呢度游水，清涼消暑。
* 照鏡潭：香港最壯觀瀑布

## 出面網頁
*美麗香港-龍珠潭